ئادابی خوێندنه‌وه‌ی قورئان\nخوێنه‌ری قورئانی پیرۆز چه‌ند ئادابێكی هه‌یه ،كه پێویسته له كاتی خوێندنه‌وه‌ی قورئان دا په‌یڕه‌وی بكات ، هه‌ر وه‌ك چۆن پێغه‌مبه‌ری خوا ( صلی اللە علیە وسلم ) پێ ڕاگه‌یاندوین كه ئه‌مه فه‌رمایشتی خوای گه‌وره‌یه ، وه‌ك چۆن فه‌رموویه‌تی : (خَيْرُكُمْ مَنْ تَعَلَّمَ الْقُرْآنَ وَعَلَّمَهُ) رواه البخاري (باب فضائل القران ( ب/9،لا100) واته : چاكترینتان ئه‌و كه‌سه‌یه كه قورئان فێربووه‌و كه‌سانی تریش فێر ده‌كات .\nپێویسته هه‌موو شتێكی قورئان خوێن ته‌واو پاك بێت ( الطهاره ) جل و به‌رگی خاوێن بێ ، بۆن خۆش بێ ، سیواكی كردبێ ، به ملكه‌چیه‌وه بیخوێنێت ، واته خشوعی هه‌بێت ، دووربێ له خۆبه‌زلزانی ، گه‌وره‌ی په‌روه‌ردگار بهێنێته پێش چاوی خۆی ، بیر له مانای ئایه‌ته‌كان بكاته‌وه ، تا بكه‌وێته ژێر كاریگه‌ریی ئایه‌ته‌كان و ئه‌و ئه‌حكامانه‌ی كه تێیدایەتی ، له‌كاتی گه‌یشتن به‌و ئایه‌تانه‌ی كه باسی به‌هه‌شت و نیعمه‌ته‌کانی خوای گه‌وره ده‌كات سه‌ری بڵند بكاته‌وه و دڵ خۆش ببێت و ئومێدی ئه‌وه‌ی هه‌بێت كه ئه‌میش له‌و كه‌سانه بێت كه به‌ر ئه‌م ناز و نیعمه‌ته‌ی خوای گه‌وره ده‌كه‌ون ، وله كاتی گه‌یشتن به ئایه‌ته‌كانی سزاو ئازار و باسی دۆزه‌خ ، ترس و بیمی سزای خوای گه‌وره‌ی به دڵدا بێت ، چونكه خوای گه‌وره ده‌فه‌رموێت: و( إِنَّمَا الْمُؤْمِنون الَّذِينَ إِذَا ذُكِرَ اللّهُ وَجِلَتْ قُلُوبُهُمْ وَإِذَا تُلِيَتْ عَلَيْهِمْ آيَاتُهُ زَادَتْهُمْ إِيمَانًا وَعَلَى رَبِّهِمْ يَتَوَكَّلُونَ ) الانفال/2 واته : بێگومان ئیمانداران ته‌نها ئه‌وانه‌ن كه هه‌ر كاتێ ناوی خوا برا دڵیان داده‌چڵَه‌كێت و ڕاده‌په‌ڕن هه‌ركاتێك ئایه‌ته‌كانی ئێمه‌یان به‌سه‌ردا ده‌خوێندرێته‌وه ئیمانیان زیاد ده‌كات و دامه‌زراوتر ده‌بێت ، و هه‌موو پشتێكیان هه‌ر به په‌روه‌ردگاریان ده‌به‌ستن .\nهه‌روه‌ها پێویسته له‌سه‌ر قورئان خوێن نموونه‌ی ئه‌ده‌ب و ڕه‌وشتی جوان و ڕێز بێت ، قورئان به ده‌نگێكی خۆش و شێوازی ڕاست و دروست بخوێنێته‌وه ، به‌پێی توانا هه‌وڵ بدات پارێزگاری له مافی پیته‌كان بكات ئه‌و ئه‌حكامانه‌ی كه ده‌یزانێت ره‌چاویان كات ، وه‌ك ده‌رچه‌كان و مه‌دده‌كان و مینگه و ئه‌وای تر ، داواكار بێ له خوای گه‌وره ئه‌و قورئان خوێندنه‌ی لێ قبوڵ بكات، و ڕه‌زامه‌ندی خوای گه‌وره‌و به‌هه‌شته‌كه‌ی به‌ده‌ست بهێنێت .\n2091 جار خوێندراوه‌ته‌وه


كاتێك كە موسڵمانێك بە ڕۆژوو دەبێت چ ئەجرو پاداشتێكی دەست دەكەوێت؟: ماڵپەڕی وەڵامەکان\nڕۆژووفەزڵى مانگى ڕەمەزان و ڕۆژوو گرتنكاتێك كە موسڵمانێك بە ڕۆژوو دەبێت چ ئەجرو پاداشتێكی دەست دەكەوێت؟\nكاتێك كە موسڵمانێك بە ڕۆژوو دەبێت چ ئەجرو پاداشتێكی دەست دەكەوێت؟\nئەمانەوێ بەشێوەیەكی گشتی فەزڵی بەڕۆژووبونی مانگی ڕەمەزانمان بۆ دەربخەی جگە لە ڕەمەزاندا، كاتێك كە موسڵمانێك بە ڕۆژوو دەبێت چ ئەجرو پاداشتێكی دەست دەكەوێت؟\nبەڕۆژووبوون بێگومان فەزڵی زۆرە وەكو لە فەرموودە صەحیحەكانی پێغەمبەری خوا ﷺ چەندان فەزڵی تێدا باسكراوە بۆ نموونە:\nخواى گەورە لە تاوانەکانى پێشوت خۆش دەبێ : پێغەمبەری خوا ﷺ دەفەرمووێت " (مَنْ صَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ) (رواه البخاري 38 ومسلم 760 .).\nواتە: هەركەسێ مانگی رەمەزان بەڕۆژوو بێت‌و باوەڕی بە فەرز بوونی هەبێت‌و چاوەڕوانی پاداشنی خوا بێت ئەوا خوای گەورە لێی بوراوەو لێی خۆش بووە.\nكەواتە یەكێك لە فەزلەكانی ڕەمەزان یاخود فەزڵەكانی ڕۆژوو ئەوەیە كە خوای گەورە بەهۆی ڕۆژووەوە لە گوناهەكانی خۆش دەبێت‌و لە گوناهەكانی دەبورێت.\n* فەزڵێكی تری بە ڕۆژووبون ئەوەیە كە پێغەمبەری خوا ﷺ فەرمووی: (لِلصَّائِمِ فَرْحَتَانِ يَفْرَحُهُمَا عند َفْطَرَ) مرۆڤی بە ڕۆژوو دوو خۆشحاڵی بوونی بۆ هەیە، دوو مژدەی خۆشی بۆ هەیە پێیان دڵ خۆش دەبێت لەكاتی ڕۆژوو شكاندنەكەی: یەكێكیان ئەوەیە كە ڕۆژووەكەی تەواوكردو ئەوجا دەستی كردەوە بە نان خواردن و بە ئاو خواردنەوە كە ڕۆژیەكە دوای حەرام بوونی ئێستا بۆی حەڵاڵ بوو، دووەمیشیان ئەوەیە كە دەگات بە پەروەردگاری خۆی خوای گەورە چ ئەجر‌و پاداشتێكی بۆ ئەو كەسە داناوە كە بە ڕۆژووبووە پاداشتێكی وەها گەورە كە پێغەمبەری خوا ﷺ دەفەرمووێت خواى گەورە دەفەرموێت : (كُلُّ عَمَلِ ابْنِ آدَمَ يُضَاعَفُ الْحَسَنَةُ عَشْرُ أَمْثَالِهَا) ( رواه البخاري (1761) ومسلم (1946).) .\nهەموو كردەوەیەكی نەوەی ئادەم خوای گەورە بە فەزڵ‌و كەڕەمی خۆی بۆی زیاد دەكات نەك یەك ئەجر بەرامبەری یەك ئەجر بەرامبەری یەك چاكە نەخێر هەر چاكەیەك بكەی خوای گەورە بە دە تاوەكو 700 بەڵكو زیاتریش بۆت دەنوسرێت (إلا الصوم؛ فإنه لي) تەنها ڕۆژوو نەبێت جا تەنها ڕۆژوو نەبێت وەنەبێت ڕۆژوو ئەو پاداشتەی نەبێت نەگاتە ئەو پلەیەی كە یەك تا دە تا 700 بێت، نەخێر ڕۆژوو لەوەش زیاترە خوای گەورە فەرمووی: (إلا الصوم؛ فإنه لی وأنَا أَجْزِی بِه) ڕۆژوو بۆ منە تایبەت بۆ منە وەمن پاداشت بۆ ڕۆژووەوان دەدەمەوە بۆ دەفەرمووێ: (فإنّهلي) خۆ هەموو كردەوەكانی تر بۆ خوای پەروەردگارە مرۆڤی موسڵمان وەكو خوای گەورە فێری كردووین بڵێین: [قُلْ إِنَّ صَلَاتِي وَنُسُكِي وَمَحْيَايَ وَمَمَاتِي لِلَّهِ رَبِّ الْعَالَمِينَ] [الأنعام :162] . بڵێ كە نوێژەكەم‌و ڕۆژووم حەیوان سەربڕینم‌و ماڵ بەخشینم‌و وەژیانم بە گشتی هەمووی بۆ خوابێت، بەڵێ موسڵمان دەبێ هەمووی بۆ خوابێت بەڵام ئەو ئیخلاصە لە هیچ عیبادەتێكدا دەرناكەوێت وەكو لە ڕۆژوودا دەردەكەوێت، چونكە كە نوێژ دەكات بۆی هەیە بۆ ڕیایی خەڵك بیكات و لە پێش چاوی خەڵك نوێژ بكات لەبەر خاتری خەڵك نەك بە خاڵصی لەبەر خوا نوێژ بكات، وە بچێ زەكات بدات لە پێش چاوی خەڵك، بڵێ من دەرس دەخوێنم‌و بڵێ من چاكە لەگەڵ خەڵك دەكەم مەبەستیشی خەڵك بێت، بەڵام رۆژوو ئەگەر بگیرێت لە بەیانییەوە تا ئێوارە ناكرێت بۆ خەڵكی بێت، چونكە ئەگەر بۆ خەڵكی بێت خۆ بەدرێژایی ئەو رۆژە خۆ خەڵك كامێرایان لەسەر دانەناوە بڵێن داخوا چی دەكات هەر مەجالی دەبێت قومێك ئاو بخواتەوە كەواتە مادام ئەو كەسە خەڵك ئاگای لێبێ یان ئاگای لێنەبێ بەنهێنی‌و تەنهایی ڕژووەكەی دەگەیەنێتە سەر كەواتە دیارە خاڵیصەن بەتەنها بۆ خوای پەروەردگارە، جا بۆیە خوای پەروەردگار فەرمووی: (إلا الصَوم؛ فإنّه لي) تەنها ڕۆژوو لەو فەزڵەش گەورەتر هەیە كە تەنها بە 700 قات لە ئەجر بووەستێت‌و خێری لەوە كۆتایی پێبێت (فإنه لي وأنَا أَجْزِی بِه) بۆ منەو من خۆم دەزانم پاداشتی ڕۆژووەوان چییە.\nبۆیە زانایان دەفەرموون ڕۆژوو سەبری دەوێت خوای پەروەردگاریش لە قورئاندا فەرموویەتی: [إِنَّمَا يُوَفَّى الصَّابِرُونَ أَجْرَهُمْ بِغَيْرِ حِسَابٍ ][الزمر:10] .\nواتە: ئەوانەی كە صابرن ئەوانە ئەجرو پاداشتیان دەدرێتەوە نەك تا 700 بەڵكو بەبێ حسیاب‌و بەبێ ژمارە، كەواتە حەقی خۆیەتی مرۆڤانی بە ڕۆژوو دڵی خۆشبێ جگە لەوەی ئێواران نان دەخوات‌و ئاو دەخواتەوە دڵی خۆشە دڵی بە شتێكی لەوەش گەورەتر خۆشبێت كە، كَانَ رَسُولُ اللَّهِ ﷺ إِذَا أَفْطَرَ قَالَ: ( ذَهَبَ الظَّمَأُ، وَابْتَلَّتْ الْعُرُوقُ، وَثَبَتَ الْأَجْرُ إِنْ شَاءَ اللَّهُ ) (رواه أبو دواد وحسنه الألباني في الإرواء.) ئەجرەكە جێگیر دەبیت لای خوای پەروەردگار تێنوویەتی ڕۆیشت برسیەتی ڕۆیشت ئەوجار ئەجرەكەش جێگیربوو ئەو ئەجرەی كە بەبێ حیسابە كە خوا خۆی دەڵێ بۆ خۆمە هەر بۆ خۆشم پاداشتی ڕۆژووەوان دەدەمەوە دەی بەڕۆژێك تۆ ئەو هەموو پاداشتە گەورەییەت دەست كەوێت بەڕاستی فەزڵێكی گەورەیە كە هەقی خۆیەتی مرۆڤانی موسڵمان حەقی ڕۆژوو بزانێ، چونكە ئەو ئەجرو پاداشتە گەورەیەی لەسەرە.\n* یەكێكی تر لە فەزڵەكانی بەڕۆژووبون ئەوەیە كە پێغەمبەری خوا ﷺ دەفەرمووێت: ( الصِّيَامُ جُنَّةٌ يَسْتَجِنُّ بِهَا الْعَبْدُ مِنَ النَّارِ) ( رواه الطبراني في الكبير وحسنه الألباني (3867) في صحيح الجامع.)دەفەرمووێ ڕۆژوو قەڵغانە بۆ مرۆڤ چۆن مرۆڤێك كاتێك كە لەشەڕبێت تەماشا دەكەی كاتێك كە قەڵغانێكی پێیە بۆ ئەوەی كە شمشێری دوژمن هات بەو قەڵغانە خۆی بپارێزێت لە شـمشێری دوژمن پێغەمبەری خوا ﷺ دەفەرمووێت بەرۆژووبون قەڵغانە بەڵام لە شمشێر ناتپارێزێ بەڵكو ئەو ڕۆژووە بەندە دەپارێزێ لە ئاگری دۆزەخ، چۆن خۆت لە شمشێر دەپارێزی تۆش بەم ڕۆژووەوە خۆت لە ئاگر دەپارێزی خوای گەورە لە ئاگری دۆزەخ دەتپارێزێ بەهۆی بە ڕۆژووبون بۆیە پێغەمبەری خوا ﷺ دەفەرمووێت: ( مَنْ صَامَ يَوْماً فِي سَبِيلِ اللَّهِ بَعَّدَ اللَّهُ وَجْهَهُ عَنْ النَّارِ سَبْعِينَ خَرِيفًا ) ( رواه البخاري (2840)، ومسلم (1153).) .\nواتە: هەر كەسێ یەك ڕۆژ لە پێناوی خوادا بەڕۆژووبێت ئەوە خوای گەورە ئەو كەسە70 پایز لە ئاگری دۆزەخ لادەدات، لە فەرموودەیەكی تردا پێغەمبەری خوا ﷺ دەفەرموویت: هەركەسێ یەك ڕۆژ لەپێناوی خوادا بەڕۆژووبێت ئەوە خوای گەورە چاڵێك دەخاتە نێوان ئەو كەسەی كە ڕۆژێك لەپێناوی خوادا بەڕۆژووبوە لەگەڵ دۆزەخ ئەو خەندەقە ئەوەندە گەورەو فراوانە تۆ لەدۆزەخ دوور دەخاتەوە بە ئەندازەی نێوان ئاسمان‌و زەوی، كەواتە بەڕاستی بەڕۆژووبون نیعمەتێكی گەورەیە بەڕۆژوو بوون نیعمەتە مرۆڤ ئاگای لەو هەموو فەزڵەی بەڕۆژووبوون بێت بەڕاستی نیعمەتە ڕۆژووگرتن دەبێت مرۆڤی موسڵمان دڵی پێی خۆش بێت بەڕۆژوو بوون تۆ حەفتا ساڵ لە ئاگری دۆزەخ دووركەویتەوە بەڕۆژوو بوون خەندەقێك لەبەینی تۆو دۆزەخ دابنرێت كە ئەوەندە لە دۆزەخت دوور كاتەوە كە چۆن ئاسمان‌و زەوی لەیەكەوە دوورن كەواتە حەقی خۆیەتی مرۆڤی موسڵمان دڵی پێ خۆش بێت بە بەرۆژووبون لەسەر شانی سووك بێت نەك بە شتێكی قورسی دابنێت بەڵكو لەزەتی لێوەربگرێت‌و تاموو چێژی هەبێت، بەڕۆژووبون چونكە ئەو پاداشتە گەورەیەی خوای پەروەردگار بۆی داناوە وە .\n*هەروەها لە یەكێكی تر لە فەزڵەكانی بەڕۆژووبون پێغەمبەری خوا ﷺ باسی كردووە كە ڕۆژوو گرتن هیچ پاداشتێكی نییە تەنها بەهەشت نەبێت لە فەرموودەیەكی تردا پێغەمبەری خوا ﷺ دەفەرمووێت لە بەهەشتدا دەرگایەك هەیە ناوی ڕەیانە ئەو دەگایە تایبەتە بەو كەسانەی بەڕۆژوو بوون لە دونیادا ئەهلی بەهەشت لە دەرگاكانی ترەوە دەچنە بەهەشتەوە بەڵام ئەم دەرگایە تایبەتە بەو كەسانەی كە بە ڕۆژووبون خوای گەورە بە نسیبمان بكات.\n* فەزڵێكی تری بەڕۆژووبون ئەوەیە كە پێغەمبەری خوا ﷺ دەفەرمووێت: (الصِّيَامُ وَالْقُرْآنُ يَشْفَعَانِ) ڕۆژوو لەگەڵ قورئان هەردووكیان شەفاعەت دەكەن بۆخاوەنەكەیان بۆ ئەو كەسانەی كە بەڕۆژووبووە قورئانی خوێندووە ڕۆژوو دەفەرمووێت: (يَقُولُ الصِّيَامُ أَيْ رَبِّ مَنَعْتُهُ الطَّعَامَ وَالشَّهَوَاتِ بِالنَّهَارِ فَشَفِّعْنِي فِيهِ) ) ئەی پەروەردگارم من ئەو شەخصەم قەدەغە كرد لە خواردن و خواردنەوە وە هەروەها لە شەهوەتی خۆی دەفەرمووێ شەفاعەتی من قەبوڵكەو بەهەشتی بە نسیب كە، ئەوجا قورئان دەفەرمووێت سەیری كەن لە نەصی فەرموودەكە قوڕئان نافەرمووێ ئەی خوایە بەڵام ڕۆژوو فەرمووی ئەی خوایە بەڵام قوڕئان نافەرمووێ چونكە قورئان سیفەتی خوایە قورئان شتێكی مەخلوق نییە بە خوای گەورە بڵێ ئەی خوایە قورئان دەفەرمووێت: (وَيَقُولُ الْقُرْآنُ مَنَعْتُهُ النَّوْمَ بِاللَّيْلِ ) ( رواه أحمد في مسنده (2/174 ، رقم 6626) ، و الطبراني في المعجم الكبير ( 14672 – القسم الجديد ) ، و الحاكم في المستدرك (1/740 ، رقم 2036).). منیش ئەو بەندەم قەدەغەكرد لە نوستنی شەوانە، چونكە شەوان خەریكی خوێندنەوەی من بوو نوێژی شەونوێژی دەكرد‌و تەراویحی دەكردو قورئانی دەخوێندەوە، ئەوجا خوای پەروەردگار شەفاعەتی ڕۆژوو قورئان قەبوڵ دەكات‌و لەو بەندە خۆش دەبێت لە دۆزەخ دەی پارێزێت، وە هەروەها ئەو كەسە دەباتە ناو بەهەشتەوە، كەواتە تەماشا كەین مرۆڤی موسڵمان كە بیری لێبكاتەوە ڕۆژوو دەبێتە هۆی لە گوناح خۆش بوون دەبێتە هۆی ئەوەی كە دڵت خۆشبێت لە دونیادا وە دڵت خۆشبێت بە پاداشتی قیامەتت ئەجرێكت هەیە بەبێ حیساب لای خوای پەروەردگار وەلە دۆزەخ دەت پارێزێ دەرگای تایبەتت بۆ دانراوە تێیدا بچیتە بەهەشتەوە وە هەروەها رۆژوو خاوەنەكەی لەدونیادا لە زینا‌و خراپەكاری‌و داوێن پیسی دەپارێزێ، پێغەمبەری خوا ﷺ دەفەرمووێت: (يَا مَعْشَرَ الشَّبَابِ مَنِ اسْتَطَاعَ مِنْكُمُ البَاءَةَ فَلْيَتَزَوَّجْ) ( أخرجه البخاري كتاب «الصوم»، باب الصوم لمن خاف على نفسه العزوبة: (1/456)، ومسلم كتاب «النكاح»: (1/630)، رقم: (1400)، من حديث ابن مسعود رضي الله عنه.) .\nواتە: ئەی كۆمەڵی گەنجان هەركەسێك لە ئێوە توانی ژن بێنێ با بیهێنێت چونكە لەمەودوا چاوی دەپارێزێ لە نەزەر وەهەروەها عەورتی مرۆڤیش دەپارێزێ، چونكە حەڵاڵی خۆی هەیە هەر كەسێك نەتوانێ ژن بێنێ با بە ڕۆژوو بێت چونكە ڕۆژژوو گرتن شەهوەتەكەی دەشكێنێت كە شەهوەتیشی شكا لە فاحیشەو تووشبونی زینا دوور دەكەوێتەوە‌و دەپارێزرێ.\n* كەواتە یەكێكی تر لە فەزڵەكانی ڕۆژوو ئەوەیە كە مرۆڤ لە دونیادا لە خراپەكاری‌و نەزەرو داوێن پیسی‌و فاحیشە دەپارێزێت، پێغەمبەری خوا ﷺ دەفەرمووێت خوای گەورە فەرمووی: (يَدَعُ طَعَامَهُ وَشَهْوَتَهُ مِنْ أَجْلِي) ( رواه البخاري (1894) ومسلم (1151).) ئەو كەسە واز لە شەهوەت‌و خواردن‌و خواردنەوە دێنێ لەبەر خاتری من كەواتە ئەوەش یەكێكە لە فەزڵەكانی ڕۆژوو.\n* وە دیسان لە فەزڵی بەڕۆژووبون ئەوەیە كە پێغەمبەری خوا ﷺ دەفەرمووێت: (لَخُلُوفُ فَمِ الصَّائِمِ أَطْيَبُ عِنْدَ اللَّهِ مِنْ رِيحِ الْمِسْكِ) (أخرجه البخاري (1894) و (1904) ، ومسلم (1151).) .\nواتە: تام‌و بۆنی ڕۆژووەوان خۆشترە لای خوای گەورە لە بۆنی میسك. كەواتە ئەسەری عیبادەت شیرین‌و خۆشە مرۆڤ كە بەڕۆژوو دەبێت‌و هیچ ناخوات سبحانە اللە بەهۆی ڕۆژووەوە بۆنت خۆش دەبێت پلەت بەرز دەبێتەوە لە فاحیشەو خراپە دەگەڕێیتەوە دەرگای بەهەشتت بۆ دەكرێتەوە لە دۆزەخ دوور دەخرێیتەوە خوا لە گوناهت خۆش دەبێت قورئان‌و ڕۆژوو شەفاعەتت بۆ دەكەن بەهەشتت بە نسیب دەبێت خوا ئەجرێكت دەداتەوە بەبێ حیساب، كەواتە ڕۆژوو ئەو فەزڵەی هەبیت وەڵاهی حەقی خۆیەتی مرۆڤی عاقڵ لەدەست خۆی نەدات جگە لەمانگی ڕەمەزانیش هەوڵ بدات زیاتر لە ڕۆژووانەی كە سونەتن تێیاندا بەڕۆژووبێت بەڵكو لەو دەرگایەوە بچیتە ژورەوەو لە دۆزەخ دوور كەوێتەوە خوا بمان پارێزیت\nوەرگیراوە لە کتێبی : (پرسیارەكانی مانگی ڕەمــەزان ) دكتۆر عبداللطيف أحمد\nبۆچی ڕۆژوو بگرین ؟ وە ئامانج لە ڕۆژووگرتن چیە؟ چۆن پلانێك دابنەین بۆ بەڕێكردنى مانگى ڕەمەزان بەجوانترین شێوە و زۆرترین خێرمان دەست بکەوێ؟ سوودكانی ڕۆژوو چیە؟ سودەكانی ڕۆژووی ڕەمەزان لە ڕووى ئاینى و تەندروستیەوە چیە؟ چاكه و تایبه‌تمه‌ندیه‌كانى مانگى ڕه‌مه‌زان چین؟\nسەردان: ٢,٣١٩ بەش: فەزڵى مانگى ڕەمەزان و ڕۆژوو گرتن\nپرسیاری دواترحوكمی بەڕۆژووبون چی یە بەشێوەیەكی گشتی لە ڕەمەزاندا؟ پرسیاری پێشترئایا خواردنى حەبی قەڵەوى زیانى هەیە؟ وە ئایا بڕیارى شەرعیش چۆنە بۆ ئەمە؟


گرانیی هاوڵاتیانی ماندوو کردووە – کوردی – RojNews.News\n03/05/2021 - 7:39:23 am\nهاوڵاتیان نیگەرانن لە بەرزبوونەوەی نرخی شتومەک و پێداویستییەکان، بازرگانان، دوکانداران و نەبوونی چاودێری لەسەر بازاڕەکان بە هۆکار دەزانن، دەشڵێن: دەبێت یاسایەک هەبێت بۆ دیاریکردنی نرخی شتومەک و کاڵاکان.\nگرانی شتومەك و دابەزینی بەهای دیناری عێراقی و بێ پلانی حكومەت، ژیانیان بە جۆرێك قوورس كردووە، هاوڵاتیان ناتوانن پێداویستی سەرەکی ڕۆژانەشیان بکڕن، لەم بارەیەوە فرۆشیاران و هاوڵاتیانی شارەدێی عەربەت بۆ ڕۆژنیوز دەدوێن.\nخالید عومەر گۆشت دەفرۆشێت و ئاماژە بەوە دەکات، ڕۆژانە خەڵکانێکی زۆر سەردانیان دەکەن کە هەژارن و توانای کڕینی گۆشتیان نییە، دەشڵێت، کەمن ئەوانەی سەردانیان دەکەن بتوانن لە مانگێکدا دووجار گۆشت بکڕن.\nئەم کاسبکارە دەڵێت: کوردستان دەوڵەمەندە لە زۆر ڕووەوە بەڵام سەرجەمیان قۆرخ کراوە لەلایەن چەند کەس و حزبێکەوە، کە پارەی هاوڵاتیان دەخۆن و هۆکارن بۆ دروست بوونی ئەم بارودۆخە.\nهەروەها ئەمین نامیق فرۆشیاری میوەیە و کەمی بەرهەمی ناوخۆ و کەمکردنەوەی مووچە بەهۆکاری بەرزبووونەوەی نرخ دەزانێت، دەشڵێت: حکومەت جووتیارانی پەراوێز خستووە و هاوکارییان ناکات بۆ زیادکردنی بەرهەم و ساغکردنەوەیان لە بازاڕەکاندا.\n‘تارق عوسمان’یش دوکاندارێکە و دەڵێت: دەبێ یاسایەک هەبێت بۆ دیاریکردنی نرخی شتومەک و کاڵاکان، بۆ نمونە سۆپەرمارکێت و دوکانە گەورەکان کاتێك خۆراک دەهێنن کەمتر لەسەریان دەکەوێت بەراورد بە دوکانە بچوکەکان، چونکە ئەوان بڕێکی زۆرتر کاڵا و خواردنەکان دێنن، جملە فرۆشەکانیش بە هەرزانتر بۆیان دادەنێن.\nئەم دوکاندارە ئاماژە بەوە دەکات، ڕۆژانە چەندین کەس دەبینن کە پارەی دوو دەبە زەیتی پێ نییە.\nهاوڵاتی جەمال محمد فرۆشیاران و خاوەن دوکانەکان بە گرانی تۆمەتبار دەکات و دەڵێت، هەرکەس بە ویستی خۆی نرخ لەسەر کاڵاو شتومەکەکانی دادەنێت، حکومەتیش بەپێی پێویست چاودێری بازارەکان ناکات.\nمامۆستایانی زانکۆ “خانە خوێ نەیەوێت، میوان لە دەرگا نادات”\nمامۆستایانی زانکۆ "خانە خوێ نەیەوێت، میوان لە دەرگا نادات"


توركیا چه‌كی نوێ له‌سه‌ر كوردانی عه‌فرین تاقی ده‌كاته‌وه\nنوره‌دین جانیكلی، وه‌زیری به‌رگری توركیا رایگه‌یاند، بڕیاره وڵاته‌كه‌ی چه‌ك و كه‌ل و په‌لی سه‌ربازی نوێ، كه درووستكراوی ناوخۆی توركیایه، له‌چوارچێوه‌ی كرده سه‌ربازییه‌كه‌یدا له عه‌فرین، له دژی یه‌كینه‌كانی پاراستنی گه‌ل یه‌په‌گه به‌كاربهێنێت.\nجانیكلی له لێدوانێكی رۆژنامه‌وانیدا له‌په‌راوێزی رێوره‌سمی كردنه‌وه‌ی پێشانگا و كۆنگره‌ی دۆحه‌ی نێوده‌وڵه‌تی بۆ به‌رگری ده‌ریاوانی "دیمدكس 2018" به رۆژنامه‌نووسانی راگه‌یاند، له كۆتایی مانگی داهاتوودا دوواین تاقیكردنه‌وه له‌سه‌ر به‌شێك له چه‌كی درووستكراوی ناوخۆی توركیا ده‌كه‌ین و، دواتر ئه‌و چه‌كانه راده‌ستی هێزه‌كانمان له عه‌فرین ده‌كه‌ین.\nوه‌زیری به‌رگری توركیا گوتی: "هێزه‌كانی توركیا به‌شێوه‌یه‌كی به‌رفراوان چه‌ك و پێداویستی سه‌ربازی درووستكراوی ناوخۆی توركیا له عه‌فرین به‌كارده‌هێنن"، دووپاتیشیكرده‌وه، "ته‌كنه‌لۆژیای پیشه‌سازی سه‌ربازی توركیا له هیچه‌وه ده‌ستی پێكرد و گه‌یشتۆته قۆناغی به‌رهه‌مهێنان".\nپێشتریش، له 8ی ئه‌م مانگه، نوره‌دين جانيكلى، وه‌زيرى به‌رگرى توركيا رايگه‌ياند، هێزه‌كانى توركيا ئاماده‌كاريان كردووه بۆ تاقيكردنه‌وه‌ى چه‌كێكى نوێ له دژى هێزه كوردييه‌كانى ناوچه‌ى عه‌فرين.\nئه‌و وه‌زيره‌ى توركيا، له تویتێكدا، كه له تۆڕى كۆمه‌ڵايه‌تى تويته‌ر بڵاويكردبۆوه، باسى له‌وه كردبوو، توركيا مووشه‌كى كاتیۆشای پێشخستووه و دامه‌زراوه‌ى ميكانيكى و كيميايى سه‌ربازى توركيا گۆڕانكارى به‌سه‌ردا هێناوه و به‌م زووانه له دژى هێزه كوردييه‌كانى عه‌فرين تاقيده‌كرێته‌وه.\nروونيشيكرده‌وه، مووشه‌كه‌كه مه‌وداى مامناوه‌نده، به‌ڵام تواناى وێرانكارى بۆ چوار ئه‌وه‌نده‌ى هاوشێوه‌كانى زياتر كراوه و له 2ى ئه‌م مانگه‌دا به سه‌ركه‌وتوويى تاقيكراوه‌ته‌وه.\nكاتژمێر (05:00)ى ئێواره‌ى رۆژى 20ى كانوونى دووه‌م/ يه‌نايرى 2018 سوپاى توركيا به پشتيوانى 73 فڕۆكه‌ى جه‌نگى و تۆپخانه‌كانى سوپا و نوێترين جۆرى تانكى ئه‌ڵمانيى به ياوه‌رى زياتر له 25 هه‌زار چه‌كدارى گرووپ و ميليشيا به‌رهه‌ڵستكاره‌كانى سووريا، هێرشى زه‌مينى و ئاسمانى بۆ سه‌ر عه‌فرين ده‌ستپێكردووه.\n04 به‌وێنه.. ئه‌و پیكابه زه‌رده‌ی له ساڵی 1963 مه‌لا مسته‌فا بارزانی به‌كاری هێنابوو


مەرجی تایبەتی سریل فەتاح بۆ دوێت كردن چییە؟ ... سریل فەتاح: هەوڵ دەدەم نمونەیەكی جوان و باشی كەسایەتی ژن بم - رۆژنامه‌ی خه‌بات\nمەرجی تایبەتی سریل فەتاح بۆ دوێت كردن چییە؟ … سریل فەتاح: هەوڵ دەدەم نمونەیەكی جوان و باشی كەسایەتی ژن بم\nله ته‌مموز 20, 2020\nدیمانە وریشە عومەر\nچۆن باس لە ئەزموون و ئاشنا بوونت بەدونیای هونەر دەكەیت؟\nدەربارەی ئاشنابوون بەهونەر دەتوانم بڵێم بەهرەی هونەریم لە گەڵ بوونم لە دایكبووە هەر بۆیە لە بیرەوەریم تا ئێستا حەزم بەكاری هونەری كردووە و ئاشنایەتیم هەبووە لەگەڵیدا، هەر لەپۆلی یەكەمی سەرەتاییەوە، كە پینج ساڵ بووم گۆرانیم گوتووەچالاك بووم لە بە شداری چالاكییەكانی قوتابخانە، لەبیرمە ئەوكاتیش وێڕای ئەوەی مناڵ بووم، گۆرانییە قورسەكانم هەڵدەبژارد بۆ گوتن ئەدام دەكرد، هۆكارێكی دیاریكراو نەبوو لەوتەمەنەدا وام لێبكات حەز بەوە بكەم، بەڵام هەستم بەدڵخۆشی دەكرد كە دەمبینی شتێكی جیاواز دەكەم توانایە كی جیاواز پیشان دەدەم، یان گۆرانی جیاواز لە هاوڕێ قوتابیەكانم دەڵێم.\nدەستپێكی كاری هونەریت، لەكوێوە بوو؟\nوەكو پێشتر باسم كرد، هەر لەقۆناغی سەرەتای خوێندنەوە دەستمكردووە بە گۆرانی گوتن، لە چالاكی قوتابخانەكاندا بەشداریم دەكرد، لە قۆناغەكانی كۆتایی خوێندندا لەگەڵ مامۆستایانی موزیك و ئاوازدانەران، مامۆستا ئەنوەر قەرەداغی و ولیەم یوحەننا و مامۆستا صلاح رەئوف و مامۆستا خالید سەركار، لەسەر ئاستی شارەكانی باشوری كوردستان و عێراق بەشداریی چالاكی پێشبڕكێی هونەری دەنگ و میوزیكی قوتابخانەكانم كردووە، لە پیشكەشكردنی ئوپێرا وەك دە نگ بێژ بەگوتنی ( ئوپەرێتی دارستان ) توانیم پلەی یەكەم بەدەست بهێنم، دواتریش كەم تازۆر بۆخۆم خەریكی هونەر و باشتر تێگەیشتن بووم لە هونەر، كاتێكیش بەگونجاوم زانی دەستم بەكاری هونەری كرد.\nبەلاسایی دەستت پێكرد، یان دەتوانین بڵێین ڕێچكەیەكی تایبەت بەخۆت دیاریكردووە؟\nیەكەم بەرهەمی من كە وەكو بەرهەم بڵاوم كردەوە، لەساڵی 2009 بوو بەناوی ( ئازارت دام) گۆرانییەكی تایبەت بوو بەخۆم و لاسایكردنەوە نەبوو، تا ئاستێكی باش پێشوازییەكی باشی لێكرا لای گوێگرانەوە و شارەزایانی بواری دەنگ و موزیكەوە.بەڵام لاسایكردنەوەش گەر مافی خۆیی پێ بدرێت كارێكی ئاساییە، هەموو بوارێكی ژیان بە لاسایكردنەوە دەست پێدەكات و لەسەر بنەمای ئەوی پێشتر پەرەی پێ دەدرێت.بەگوتەی شارەزایانی بواری دەنگ، دە نگی من ئیدنتتیت و شێوازێكی تایبەتی خۆی هەیە و ئاسان لە بیستندا دەناسرێتەوە، ئەوەش یەكێكە لەو تایبەتمەندیانەی كە دەبێت لە دەنگبێژدا هەبێت، ئەوە و جگە لەوەی توانایی دە نگیم بە هرە یە تیامدا لەگەڵ ئە وە شدا ئەوەندەی پێمكرابێت، كارم لەسەر پەروەردەكردنی دەنگی خۆم كردووە بە شێوەیەكی زانستیانە، و بەو رێگەیە توانیومە شێوازێكی تایبەت بەخۆم لە ئەداكردندا دیاریبكەم و كاری لەسەر بكەم.\nوەك كچە گۆڕانیبێژێك دەتەوێت چی بكەیت بەبەراورد لەگەڵ ئەو ئافرەتە گۆرانیبێژانەی پێش خۆت نەیان كردبێت ؟\nهەر ئافرەتێك كە كاری هونەری كردبێت، باشی كردبێت یان خراپ، لای من شایەنی دەستخۆشی لێكردنە، چونكە لە كۆمەڵگەیەكی داخراودا دەستی پێكردووە و بۆخۆی تەنها هاتنە پێشەوەی جۆرێك لە هونەر و ئازایەتی بووە.من تەنها ئافرەتان نا، دەمەوێت لە بوارەكەدا كاری جیاوازتربكەم لە هەر هونەرمەندێكی دیكە، جا پیاو بێ یان ژن بێت، دەمەوێ تەنها بە پشت بەستن بە دەنگ و بەهرە كار نەكەم، بەڵكو ئەوەندەی بتوانم هەوڵ دەدەم، بەشێوازێكی زانستیانەتر و پرۆفیشناڵانەتر كار بكەم، هەوڵ ئەدەم نمونەیەكی جوان و باشی كەسایەتی ژن بم لەو بوارە.\nتاچەند بوار ڕەخساوە بۆ ئێوەی ئافرەت كە بتوانن وەك بوارەكانی دیكەی ژیان لەبواری هونەر كار بكەن؟\nخۆشبەختانە تا دێ كۆمەڵگە بەرەو كۆمەڵگەی مۆدێرن و كراوە دەڕوات، گەر بەراورد بكەیت ئێستا لە زۆربەی بوارەكاندا ئافرەتان بەشدارییەكی كاراتریان هەیە لەڕابردوو، ئەم باشتربوونە لە بەشداری ژنان، بە بواری هونەریشەوە دەبینرێت، هەموو دەزانین رابردوو ئەو كچانەی لە بواری هونەردا كاریان دەكرد، بە پەنجەی دەست دەژمێردران، زۆر كات لە بواری شانۆ و دراما پیاوان رۆڵی ژنانیان دەبینی بەهۆی كەمی ژنەوە لەو بوارە، ئێستا ژنان بەشداریی بەرفراوانتر زیاتریان هەیە، بۆیە بە گەشبینییەوە دەڵێم، تا دێ كۆمەڵگە بەرەو كرانەوەی زیاتر دەڕوات و بەشداری ژنانیش زیاتر دەبێت.\nتا ئێستا خاوەنی چەند بەرهەمیت ؟\nخاوەنی زیاتر لەبیست كاری هونەریم لە پەیام و ناوەڕۆك و شێواز و ستایلی جیاواز، هەروەها ئەزموونی ئاوازدانانیشم هەبووە بەرهەمێكی نەتەوەییم بەناوی ( ئەی وەتەن ) كە بڵاوكراوەتەوە لە ئاوازی خۆمە، جگە لەوە ئاوازم بۆ بەرهەمێكی تر لە تێكستی شاعر رە نج سەنگاوی داناوە لەداهاتوودا بڵاو دەكرێتەوە.\nتوانا و بەهرەی ئافرەتە دەنگ بێژەكان چۆن دەبینی بەبەراورد لەگەڵ ساڵانی پێشووتر ؟\nگەر بەشێوەیەكی گشتی قسە بكەین، چ لەپیاو چ لە ژن، لەبواری دەنگبێژی و گۆرانیدا، زۆر لە هونەرمەندەكان پێویستیان بە كاری زیاتر و پەیداكردنی شارەزایی زیاتر هەیە، دەبێت زیاتر خۆیان و دەنگیان پەروەردە بكەن، بۆچی تا ئێستا لە ئاستی پێویستدا نین، رەنگە هۆكار زۆر هەبن وەكو نەبوونی كۆرساتی تایبەت یان دەرفەتی خوێندن لەو بوارە و زۆر هۆكاری دیكە.\nگروپێكی تایبەت هەیە تۆ كاری لەگەڵ بكەیت و بەرهەمی لەگەڵدا بڵاو بكەیەتەوە؟\nنەخێر لەسەرەتای كاری هونەرییمەوە بەشێوەیەكی ئازادانە كارم كردووە، گەر دەرفەت هەبێ و كاری شیاو هەبێت، لەگەڵ هەر گروپێك كە پەسەند بێت لام، بێگومان كاریان لەگەڵ دەكەم، بەڵام حەزم بەوە نییە خۆم پەیوەستی تەنها یەك گروپ بكەم و لەگەڵ یەك گروپدا كار بكەم .\nبابه‌تی پێشوو وەزارەتی ناوخۆ چۆنیەتیی خۆبەدەستەوەدانی دالیا مەحموود موسلیمی ئاشكرا كرد\nبابه‌تی دواتر سەرۆكی حكومەتی هەرێمی كوردستان بەردی بناغەی پڕۆژەی دەڤەری پیشەسازی خۆراكی لە دهۆك دانا\nئاماری نوێی کۆرۆنا لە کوردستان: دوو کەس گیانیان لەدەستدا\nوەزارەتی تەندروستیی هەرێمی کوردستان ئاماری ئەمڕۆی تایبەت بە ڤایرۆسی کۆرۆنای بڵاوکردەوە، کە…\nئەمڕۆ پێنجشەممە 2021/1/28 مەسرور بارزانی سەرۆکی حکومەتی هەرێمی کوردستان لەگەڵ شاندی دانوست…\nمەسرور بارزانی: ئامادەین بۆ بەهێزترکردن و برەودان بە پەیوەندییەکانمان لە گەڵ ئەمەریکا\nئەمڕۆ پێنجشەممە 2021/1/28 مەسرور بارزانی ،سەرۆکی حکومەتی هەرێمی کوردستان پێشوازی لە ماتیۆ …\nوه‌زیری په‌روه‌رده: ناهێڵێن خوێندنی ئه‌مساڵ و ساڵی داهاتوو له‌ده‌ست بچێ


وۆرک شۆپى سودوەرگرتن لە وزە نوێبوەکان بەڕێوەچوو\n22/10/2019 321 جار خوێندراوەتەوە\nئەمڕۆ سێشەممە ٢٠١٩/١٠/٢٢ ، بەڕێز ئازاد محەمەد ئەمین سەرۆکی ئەنجومەنی پارێزگای سلێمانی بە ئامادەبونی بەڕێز پارێزگاری سلێمانی و ژمارەیەک لە بەڕێوەبەرانی فەرمانگەکان و مامۆستایانی زانکۆی سلێمانی و لایەنە پەیوەندیدارەکان، بەشداری لە وۆرک شۆپێکی تایبەت بە کەمکردنەوەی بەکاربردنی وزە و سودوەرگرتن لە وزە نوێبوەکان کرد.\nوۆرک شۆپەکە بە دروشمی (ھەنگاونانمان بۆ دەستەبەرکردنی ژینگەیەکی دروست بۆ شارەکەمان و پارێزگاکەمان و جێبەجێ کردنی خاڵەکانی رێکەوتنی پاریسی ٢٠١٥) بوو، کە لەلایەن پارێزگای سلێمانی و کۆلێژی ئەندازیاری زانکۆی سلێمانییەوە رێکخرابوو.\nتیایدا گفتوگۆ لەسەر کەمکردنەوەی بەکاربردنی وزە و سودوەرگرتن لە وزە نوێبوەکان کرا.\nلە وتارێکدا سەرۆکی ئەنجومەنی پارێزگا دەستخۆشی لێکردن بۆ ئەم وۆرک شۆپە و بە گرنگیزانی لە ھەموو لایەکەوە ھەوڵەکان چڕ بکرێنەوە بۆ بەکارھێنانی وزەی خۆر وەک جێگرەوەی سوتەمەنی ، کە دواجار دەبێتە مایەی بەدەستھێنانی وزەی پاک و ھاوڕێی ژینگە بە تێچووی کەم.\nلەمرووەشەوە پشتیوانی ئەنجومەنی پارێزگای دووپاتکردەوە بۆ ئەوەی ھەر پرۆژەیەک لە پارێزگای سلێمانی جێبەجێ بکرێت لە سەدا ٢٠ی وزەکەی لەرێگەی وزەی خۆرەوە دابین بکرێت.\nوتیشی: پێشتریش وەک ئەنجومەنی پارێزگا ھەوڵمانداوە بۆ دەستبەرکردنی وزەی نوێ و داوامان لە وەزارەتە پەیوەندیدارەکان کردووە لەکاتی داواکردنی ھێنانی ئۆتۆمبێل بەشێکیان کارەبایی بن تاوەکو بەکارھێنانی سوتەمەنی کەم بێتەوە.\nلەکۆتایشدا داوایکرد بابەتەکانی وۆرک شۆپەکە بکرێنە پرۆژە و بۆ ئەنجومەنی پارێزگای بەرز بکەنەوە بۆ پەسەند کردن بڕیاردان لەسەری.


29/03/2015 11:01:00 ص\nڕۆژی 26/3/2015 وەفدێكی لیژنەی كاروباری پێشمەرگە و شەهیدان و قوربانیانی جینۆساید و زیندانیانی سیاسی لە پەرلەمانی كوردستان، كە پێكهاتبوو لە ئاری محەمەد هەرسین سەرۆكی لیژنە و دلێر مستەفا جێگری سەرۆك و بەهار عەبدولڕەحمان بڕیاردەری لیژنەكە و ژمارەیەك لە ئەندامانی لیژنەكە، سەردانی چەند میحوەرێكی هێزی پێشمەرگەی كوردستان-یان لە سنووری كەركوك كرد.\nسەرەتا وەفدەكە سەردانی میحوەری پێنج-یان كرد و لەلایەن بەڕێز كەمال كەركوكی بەرپرسی میحوەرەكەوە پێشوازییان لێكرا و لە دیدارێكدا چەندین پرس و بابەتی گرنگ لەسەر بارودۆخی پێشمەرگە و بەرەكانی جەنگ تاووتوێ كران.\nپاشان وەفدەكە سەردانی پێشمەرگەكانی رۆژهەڵات-یان كرد و چاویان كەوت بە بەرپرسی پێشمەرگەكانی رۆژهەڵات و پێشمەرگە قارەمانەكانی و لە دیدارێكدا چەندین پرسی گرنگ گفتوگۆیان لە بارەوە كرا.\nدوای نیوەڕۆی هەمان رۆژ وەفدەكە سەردانی میحوەری چوار-یان كرد و لەگەڵ هەریەك لە بەڕێزان وەستا رەسول بەرپرسی میحوەرەكە و بەرپرسی ئیدارە و چەند ئەفسەرێكی میحوەرەكە كۆبوونەوە و باسیان لە چەند بابەتێكی گرنگی تایبەت بە پێشمەرگە و كاروبارەكانیان لەو سنوورە كرد.\nلەو سەردانەیاندا وەفدەكە وێڕای دەڕبڕینی پشتیوانیی خۆیان بۆ هێزی پێشمەرگە، تەئكیدیان كردەوە كە وەكو لیژنەی كاروباری پێشمەرگە و شەهیدان و قوربانیانی جینۆساید و زیندانیانی سیاسی لە پەرلەمانی كوردستان، لە هەوڵەكانیان بەردەوام دەبن بۆ باشتركردنی ژیان و گوزەرانی كەسوكاری شەهیدان و پێشمەرگە و ئەوەی لە توانایاندا بێت لە خزمەتكردن بە كەسوكاری شەهیدان و هێزی پێشمەرگە درێغیی لێناكەن.


ڕاستییەکان لە بارەی نەشتەرگەری لاوازی - دكتر علي امير احمدي\nڕاستییەکان لە بارەی نەشتەرگەری لاوازی\nصفحه اصلی بابەتەکان ڕاستییەکان لە بارەی نەشتەرگەری لاوازی\nئەگەر کاتی زۆر لەبارەی کەم کردنەوەی کێشی لەش و لاوازی بیر دەکەنەوە، ئەبێ بزانن تەنیا نین. لێکۆڵینەوەکانی ڕابردوو نیشانیان داوە کە زۆرتر لە ۱۹۰ ملیۆن لە خەڵکی وڵاتی ئەمریکا و ٦۱ لە سەدی ئەوانەی کە لە تەمەنی ٥۰ ساڵ بەرەو بانن، کێشەی دابەزێنی کێشیان هەیە. قەڵەوی تەنیا بەسەر جوانی و ڕێکووپێکی قەیافە کاریگەری خراپی نیە، بەڵکوو تواو ژیان ئەو کەسەی کە کێشەی قەڵەوی هەیە دەرگیری خۆی دەکا و هەر وەها بە سەر تەندوستی مرۆڤ کاریگەری خراپی هەیە. قەڵەوی دەتوانێ هۆکارێک بێت بۆ درووس بوونی کێشەی زۆر وەکوو: شەکرەی جۆری ۲، کێشەی دڵ، کێشەی هەناسەدان کاتی خەو، بەرز بوونی فشاری خوێن و زۆر بوونی جەڵتەی مێشک.\nقەڵەوی زۆر، جۆرێک نەخۆشیە کە ناتوانن بە ڕەحەتی بە وەرزش و ڕژیمی خۆراکی خەلاسیتان لێی بێت. نەشتەرگەری لاوازی دەتوانێ یارمەتی ئەم نەفەرانە بدات کە کێشی زۆر کەم بکەنەوە و ئەم کەم کردنەوەی کێشە بۆ هەتا هەتایی بێت.\nنەشتەرگەری لاوازی چیە؟\nنەشتەرگەری لاوازی، شێوازێکە کە بە گۆڕانکاری لە سەر ڕاڕەوی هەرسێ (سیستەمی گەوارێش) دەبێتە هۆی دابەزێنی کێش. هەندێک لە نەشتەرگەریەکانی لاوازی قەبارەی گەدە بچووک دەکەنەوە تا نەخۆش کەمتر بخوا و زووتر تێر ببێتەوە. هەندێکی تر لە شێوازەکانی نەشتەرگەری لاوازی دەتوانن بە گۆڕانکاری لە سەر ڕێخۆڵەی بچووک و لە ئەنجامدا گۆڕانکاری بە سەر جەزبی ڤیتامینەکان و کالۆری ببێتە هۆی کەم بوونی کێش و دابەزێنی کێشی لەش.\nکاتێک کە تووشی قەڵەوی زۆرن و شێوازەکانی دیکەی لاوازی کاریگەری نەبوە بەسەر ئێوە، نوێترین شێوازی نەشتەرگەری لاوازی دەتوانێ یارمەتیتان بات و کاریگەری ببێت بە سەرتانۆ. هەروەها ئەگەر تووشی کێشەی نەخۆشیەکانی دیکە وەکوو شەکرەی جۆری دوو، کێشەی هەناسەدان کاتی خەو و … هەن، نەشتەرگەری باریاتریک شێوازی بە کەڵکە بۆ ئێوە.\nشێوازەکانی نەشتەرگەری لاوازی:\nزۆربەی زۆری نەشتەرگەرەکانی دۆنیا لە سێ شێوازی باو بۆ نەشتەرگەری لاوازی کەڵک وەر دەگرن. ئەم شێوازانە ئەمانەن:\n– ئەڵقەی گەدە\n-بای پەس گەدە\nهەر وەها شێووازێک تر لە نەشتەرگەری لاوازی هەیە بە نێو دێۆدناڵ سوێیچ(duodenal switch) کە کەمتر کەڵکی لێ وەر دەگرن.\nلەم شێوازەدا، نەشتەرگەر ئەڵقەیێک بە دەور بەشی سەرەوەی گەدە دەبەسرێت و بەم گۆڕانکاریە، گەدە بچووک دەکاتەوە. ئەم گۆڕانکاریە دەبێتە هۆی ئەوەی پاش خواردن شتێک زۆر کەم، وا دەزانن کە تێرن. ئەم ئەڵقە باڵۆنێک بچووکی خرتی هەیە کە پڕ کراوە لە شتێک پڕ لە خوێ. نەشتەرگەر دەتوانێ قەبارەی ئەم باڵۆنە بە زیاد و کەم کردنەوەی ئەم شتەی ناوەوەی زیاد و کەم بکات. بۆ ئەنجامدانی زیاد و کەم کردنی ئەم باڵۆنە، لە ئامێرێک کەڵک وەر دەگرن کە پێی ئەڵێن پۆرت کە لە ژێر پێستی سک دای ئەنێن. پاش نەشتەرگەری، نەخۆش پێویستە چەن ڕایێک سەردانی دوکتۆرەکەی بکات بۆ نەزم پێ دانی ئەم باڵۆنە. ئەگەر کاریگەری ئەم شێوازە خراپ بوو یان تووشی کێشە هات، دەتوانن بۆ هەمیشە باڵۆنەکە لە نێو گەدە دەر بێنن.\nلە ماوەی نەشتەرگەری سڵیڤ گەدە بەشێک لە گەدە بۆ هەمیشە جیا دەبێتەوە و قەبارەی گەدە پاش نەشتەرگەری تا ۷٥ لە سەد کەم دەبێتەوە. نەشتەرگەری سڵیڤ گەدە هەم دەتوانێ بە عینوان شێوازێک بۆ دەرمانی قەڵەوی ئەنجام بدرێت و هەم دەتوانێ شێوازێک بێت بۆ یارمەتیدانی نەشتەرگەریەکانی تری لاوازی وەکوو، بای پەس گەدە. ئەم شێوازە بە سنووردارکردنی رێژەی خواردن کە بێ بای پەسی ریخۆڵەکان بە (رێگای) دابەزاندنی وەرگرتنی خواردن (خۆراک) لە لایەن لەشەوە، دەبێتە هۆی کەمبوونەوەی کێش. سڵیڤ گەدە لە ساڵی ٢٠٠٤ بەملاوە وەک یەکێک لە شێوازەکانی نەشتەرگەری بۆ دابەزاندنی کێش لە هەموو دونیا دا پەرەی سەندووە. لە کەسانێکدا کەBMI نێوان ٣٥تا٤٠٠یان هەیە ئەم نەشتەرگەرییە جێگەی نەشتەرگەریی باندینگ دەگرێتەوەو بەتایبەت لای کەسانێک کە کێشەی سەرەکیان هەست کردن بە برسیەتیی پەیتاپەیتایە. هەر وەها لای کەسانێک کە BMI زۆر بەرزیان هەیە( لە نێوان ٥٠ تا ٦٠٠) بە مەبەستی دابەزاندنی کێشی زۆر لە قۆناخی یەکەمدا نەشتەرگەریی دئۆدنال سوئیچ ئەنجام دەدرێت. دوای ئەوەی لەم نەخۆشانەدا کێش بە شێوەیەکی بەرچاو دابەزی و BMIـە کەیان گەیشتە ژێر ٥٠، قۆناخی دووەم کە “دئۆدنال سوئیچ”ـە، ئەنجام دەدرێت.\nبەر لە دەست پێکردنی ئەنجامدانی نەشتەرگەری سڵیڤ گەدە، ئەو کەسەی کە دەیهەوێ نەشتەرگەری لە سەری ئەنجام بدرێت، بە دەس گرووپی بێهۆشی بێهۆش دەبێ. سڵیڤ گەدە زۆربەی جار بە یارمەتی کامێرایێک بچووک بە نێو لاپارۆسکۆپ ئەنجام دەدرێت. ئەم کامێرا دەچێتە ناو مەعیدە و ئەبێتە هۆی ئەوە کە پزیشک بتوانێ ناوەوەی گەدە ببینێت. نەشتەرگەر کە ئیشی لاوازی دەکات، دوو تا پێنج دانە کون لە سەر سک نەخۆش لێ ئەدات و لاپارۆسکۆپ و ئامێرەکانی دیکەی نەشتەرگەری لە نێو ئەم کونانە دەباتە ناوەوەی سک. گرووپی نەشتەرگەری زۆربەی بەشی گەدە جیا دەکەنەوە و ئەو بەشەی کە ئەمێێتەوە تەقەڵی لێ ئەدەن و دەیبەسنەوە و گەدەی نوێ چاک دەبێت. پاش نەشتەرگەری شکڵ و فۆرمی گەدە وەکوو مۆزی لێ دێت. کاتی ئەنجامدانی نەشتەرگەری سڵیڤ گەدە ٦۰ تا ۹۰ خلووکە درێژەی هەیە.\nبای پەس گەدە:\nنەشتەرگەری بای پەس(bypass) گەدە بە شێوازی roux-en-Y کە بە نێوی بای پەس کلاسیک ناسراوە، یەکێک لە باوترین نەشتەرگەریەکانی لاوازی لە وڵاتی ئەمریکایە کە لەوێ زۆر کەڵکی لێ وەر دەگرن. ئەم نەشتەرگەریە زۆرتر لە ۳۰ ساڵە کە ئەنجام دەبێت و زۆر باش توانیویەتی هەم کێشی زۆر کەم بکاتەوە و هەم بەرژەنگەکانی دوای نەشتەرگەری ئەم شێوازە کۆنترۆڵ کرا بێت. بە جۆرێک تر ئەتوانین بڵێین بەرژەنگەکانی زۆر کەمە. ئەمڕۆکانە نەشتەرگەری بای پەس کلاسیکی گەدە زۆربەی جار بە شێوازی لاپارۆسکۆپی (لێدانی چەند کون بچووک لە سەر سک) یان ڕۆباتیکی(نەشتەرگەری بە یارمەتی کامپیۆتەر) ئەنجام دەدرێت.\nئەم جۆرە نەشتەرگەریە ئاڵۆزتر لە ئەوانی دیکەی نەشتەرگەریەکانە و لە دوو قۆناغ ئەنجام دەدرێت. ئەوەڵین قۆناغ وەکوو سڵیڤ گەدەیە. قۆناغی دووهەم، دەرەوەی چوونی خۆراکی لەگەدە دەگۆڕێت لەبەر ئەوەی کە ڕێخۆڵەی بچووک نەتواێ تواوی کالۆری جەزب بکا.\nهەروەها نەشتەرگەر، ئەو بەشەی ڕێخۆڵە کە لابراوە، دەچەسپێنێت بە ئاخرین بەشی ڕێخۆڵە لەبەر ئەوەی ئەو خۆراکیانە کە چوونە دەرۆیان گۆڕدراوە تەک ئەوانی دیکە کە بە ناو ڕێخۆڵەدا چوەو و جەزب کراوە تێکەڵ ببێت بەڵام ئەم تێکەڵ بوونە لە ئاخری ڕێخۆڵە دەبێت.\nنرخی نەشتەرگەری لاوازی:\nنرخی نەشتەرگەری لاوازی پەیوەندی هەیە بە جۆری نەشتەرگەری و کێشەکانی نەخۆش. هەر وەها حەق دەسی هەر نەشتەرگەرێک بە هۆی شارەزا بوون و پێشینەی زۆر دەتوانێ جیاوازی بێت تەک نەشتەرگەریەکانی دیکە. هەر وەها ئەم نرخانە پەیوەندی هەیە بە ئەوەی کە لە کام شار نەشتەرگەری ئەنجام دەدەن.\nبە گشتی، نرخی نەشتەرگەری لاوازی پەیوەندی هەیە بە هۆکاری زۆرەوە وەکوو:\n– نرخی بێهۆشی\n-نرخی ئامێر و کەلووپەلی نەخۆشخانە\n– حەق دەسێ نەشتەرگەر\n– نرخی تاقی کردنەوەکان و وێنەکان پێش و پاش نەشتەرگەری\n– نرخی ویزیت و سەردانی پزیشک پاش نەشتەرگەری.


گرەوی ئۆنلاینی باسکە - عێراق گرەوکردن\nBy Amir عێراق گرەوکردن, گرەوی ئۆنلاینی باسکە\nگرەوی ئۆنلاینی باسکە – چۆن لە عێراق گرەوی باسکەی ئۆنلاین سەرکەوپ. گرەوکردن لە کتێبدروستکەرانی ئنلاین لەسەر باسکە هاوشێوەی گرەولەسەر دیسپلینە وەرزشییە بەناوبانگەکانی تر. لەم وەرزشەدا وەک هۆکی یان ” گرەوی تۆپی پێی ئۆنلاین ” لە عێراق دەکرێت گرەو لەسەر بردنەوەی یەکێک لە تیمە بەشدارەکان بکەیت ، بۆشایی لە خاڵی کۆتایی یەک تیپ لە تیپێکی تر ، هەروەها لە هەندێکی تریشدا ، نەک ئەوەندە ڕووداوە باوەکان. بەڵام سەرەڕای لەیەکچوونەکانی گرەوی ئۆنلاین باسکە لەعیراق لەگەڵ وەرزشەکانی تردا ، هێشتا باسکە چەندین تایبەتمەندی جیاوازی هەیە . با لە نموونەی باوترین خولی باسکەی جیهان – ئێن بی ئەی شیکاریان بۆ بکەین .\nچۆن گرەو لەسەر ئێن بی ئەی بکەین؟\nبۆ ئەوەی بزانیت چۆن لە عێراق ” گرەوی ئۆنلاینی باسکە” بەدەست بهینی ، پێویستە ئاشنابیت بە چەشنی یاریەکان لە ئێن بی ئەی . لە کۆی گشتی 30 تیپ بەشداری ئەم پێشبڕکێیە دەکەن ، کە دابەش کراون بەسەر کۆنفرانسی ڕۆژهەڵات و ڕۆژئاوادا ( هەر یەکەیان 3 بەش بە 5 تیپە دەگرێتەوە(. پاڵەوانێتی ئێن بی ئەی 82 خول هەیە. هەر پێنج یانە بە ئەو بەرزترین ژمارەی سەرکەوونەکان بۆ قۆناغی کۆتایی ئەم پاڵەوانیتیه به رزدە کەونەوە. پێشبڕکێکە بەردەوامە بۆ چوار بردنەوە. لە کۆتاییدا نوێنەرێک لە کۆنفرانسی ڕۆژئاوا و ڕۆژهەڵات کۆدەبێتەوه.\nچ جۆرە گرەوێکی عێراق ئۆنلاین بە باشتر دەزانم؟\nلە هەموو ئەو ئامۆژگاریانەی کە بەسوودن بریتین لە ئەم ڕاسپاردانەی خوارەوە بۆ گرەوی یاری باسکە ئۆنلاین:\n١) نزیکەی ٦٠٪ ی بردنەوەکان دەچنە ئەو تیمەی کە میوانداری ڕکابەرەکان دەکات لەماڵەوە\nگرەوی ئۆنلاین بالە\n٢( لە باسکەدا ، وەک لە عێراقدا گرەوی ئۆنلاینی بالە ، گرەو لەسەر کۆی گشتی باوە. زۆربەی کتێبسازان واژۆیەک دەدەن بە جیاوازی ١٥ هەنگاو بە ئاراستەیەک و ئەوی تریان. بۆ ئەم جۆرە رێژانە، پێش زایین زیاتر لە ٤٪ ی پەراوێزەکە نابات.\n٣ ) مانگێک بەر لە دەستپێکردنی پاڵەوانێتییەکە هەموو یانەکان پێش وەرزەپێشبڕکێکان ڕێکدەکەون. لەماوەی ئەم یاریانەدا ٦-١٠ کۆبونەوە بەڕێوەدەچێت. بە پشت بەستن بە چۆنیەتی ئەدای تیپەکە لەم قۆناغە ی ئامادەکاردا دەکرێت هەندێک ئەنجام سەبارەت بە سەرکەوتنی زیاتری بکێشرێت .\n٤) زۆر دەگمەنە بۆ یەک تیم کە زیاتر لە ١٠ جار لەسەر یەک بباتەوە. بۆیە زۆر لە باشترەکان پارە پەیدا دەکەن لەسەر ئەو گرەوانەی کە بەپێی سیستەمی ” گرتنەوە ” کراون ، دوای ٧-٨ سەرکەوتن لەسەر یەک تیپ\n٥) زانیاری لە وەرزەکانی پێشووەوە تەنیا دەتوانێت ڕێگە لە گەیشتنە بەهێزی یاریی تیپەکەمان بگرێت . ڕاستیەکەی ئەوەیە کە لە ئێن بی ئەی دا ئەو تیپەی وەرزی ڕابردوو تەواو بوو دەتوانێت ببێتە پاڵەوانی ئەم یانەی ئێستا. بۆیە پێویستە تەنیا لە کۆبوونەوەکانی ساڵی ئێستاوە ئامار شیکار بکرێت . یاسایەکی هاوشێوە ش لە گرەوی تێنس ئۆنلاین بەکار دەهێنرێت\nچۆن باشترین کتێبدروستکەر هەڵبژێریت بۆ گرەوی باسکەی ئۆنلاین؟\nبۆ هەڵبژاردنی سایتی دروست بۆ ” عێراق گرەوکردن ” ئۆنلین ، پێویستە بەراوردی ژمارەی گرەوەکانی ئۆفەرکراو و پەراوێزی کتێبدروستکەر بکەیت . بەپێی ئەم نیشاندانە مایبووکی ڕێنیشاندەرانە دەبات ، کە بە تێکڕایی ٢.٠٦٪ لە هەر گرەوێک لە شێوەی پەراوێزدا وەردەگرێت . بە یەکسانبوونی هەلی تیمەکان لە ئێن بی ئەی، پێشنیاری یەکسانبوون بۆ بردنەوەی تیمەکان ١.٩٦-١.٩٦. هەروەها ئەم کتێب دروستکەرە کەمترین پەراوێزی هەیە بۆ خولەکانی تری جیهانی باسکە.\nگرەوکردن لەسەر ئێن بی ئەی بە ڕێگای ڕاست دەتوانێت قازانجێکی نەگۆڕ و باش بهێینە. ئەو ڕووداوە فراوانانەی کە لەلایەن کتێبسازانەوە پێشکەش دەکرێت، ڕێگەت پێدەدات گونجاوترین و پێشبینیکراوترین گرەو هەڵبژێریت. بۆیە ، ئێن بی ئەی تەختەیەکی زۆر باشە بۆ هەوادارانی گرەوی وەرزشی\nپێشبڕکێی ئەسپی یۆنلاین\nوەرزشێکی تری جەماوەری پێشبڕکێی ئەسپە و ” گرەوی پێشبڕکێی ئەسپ ” ە . لەم وەرزشەدا گرەو زۆر بەناوبانگە لە عێراقدا. ئەگەر پێویستت بە رێکاری گرەوکردن هەیە بۆ ئەم وەرزشە، دەتوانیت بیدۆزیتەوە لە “عێراق بەدەستهێنانی ئامۆژگاری“.


چەکدارەکانى داعش له تکریت لە نێو کۆشکەکانەوە تەقە لە سوپا و پۆلیسى عێراقى دەکەن\nهەرچەندە هێزەکانى سوپا و دەزگا ئەمنیەکانى عێراق شارى تکریتى ناوەندى پارێزگاى سەڵاحەدینیان کۆنترۆڵکردووە ، بەڵام ژمارەیەک چەکدارى داعش لە نێو کۆشک و باڵەخانە بەرزەکانى ئەو شارەدا دابه‌شبوون و بە چەکى قەناس تەقە لە هێزەکانى سەربە حکومەتى عێراق دەکەن.\nمەلا حەسەن محەمەد ئەندامى ئەنجومەنى پارێزگاى سەڵاحەدین، دەڵێت"چەکدارەکانى داعش لە ناو کۆشکە سەرۆکایەتیەکانى تکریت دا خۆیان حەشار داوە بە چەکى قەناس شەڕ دەکەن."\nبەپێى وتەى مەلا حەسەن ، شارى تکریت لە داعش پاککراوەتەوە بەڵام لەگەڵ ئەوەشدا هەندێک چەکدارى داعش ماونەتەوە و شەڕ دەکەن.\nبەپێى زانیاریەکانى دەنگى ئەمەریکا ، ژمارەیەک لەو چەکدارانەى داعش کە لەنێو شارى تکریت دا بوون بەهۆى بۆردومانى فرۆکەکانى هاوپەیمانانەوە کوژراون و لاشەکانیان لە ئێستادا کەوتووەتە ژێر پەردووى خانووە رووخاوەکانى ئەو شارە.\nهەروەها داعش لە ئێستادا هەوڵى توندوتۆڵکردنى سەنگەرەکانى لە شارى رومادى و قەزاى حەویجەى خۆراواى کەرکوک دەدات ، ئەمەش لەکاتێکدایە حەشدى شەعبى و سوپاى عێراق ئامادەکارى دەکەن بۆ هێرشکردنە سەر داعش لەو شارانە.\nمحەمەد دوو شیوانى ئەندامى ئەنجومەنى نوێنەرانى عێراق ، بەدەنگى ئەمەریکاى راگەیاند"شارى تکریت لەڕووى سەربازیەوە لەلایەن حکومەتى عێراقیەوە کۆنترۆڵکراوە ، بەڵام لەگەڵ ئەوەشدا لەهەندێک جێگەى ناو شارەکە داعش بوونى هەیە."\nناوبراو دەڵێت" لە ئێستادا داعش دەیەوێت سەنگەرەکانیان لە ڕومادى توندوتۆڵ بکەن ، کە هێزێکى زۆرى سوپا و حەشدى شەعبیش رەوانەى روومادى کراون بۆ شەڕکردن لەدژى داعش."\nکۆنترۆڵکردنى شارى تکریت لەلایەن حکومەتى عێراقیەوە ، لەکاتێکدایە بەشێک لە رێکخراوە چەکداریە شیعەکان بەشدارى شەرى تکریت یان نەکرد ، ئەمەش وەکو دەربرینى نارەزایەتى لەبەرانبەر بەشدارى کردنى فڕۆکەکانى هاوپەیمانان لەو شەڕەدا.


زیاتر لە 10 ملیۆن گەیمەر بەشداریان لە ئاهەنگی Marshmelloـی نێو یاری فۆرتنایت کرد – کەی ئای تی ئێن\nهەواڵ 5, شوبات 2019\nزیاتر لە 10 ملیۆن گەیمەر بەشداریان لە ئاهەنگی Marshmelloـی نێو یاری فۆرتنایت کرد\nلە ماوەی ڕابردوودا یاری باتڵ ڕۆیاڵی فۆرتنایت یەکێک لە گەورەترین و باشترین ئاهەنگی لە مێژووی یاریەکاندا بە خۆیەوە بینی، لەم بارەیەوە ئاهەنگەکە ئەنجامدرا لەگەڵ DJ جیهانی Marshmello لە بەرواری 2/2/2019ـدا لە نێو یاری فۆرتنایت بە شێوازێکی ناوازە و سەرنجڕاکێش، بێگومان هەر شتێک پەیوەندی بە یاری فۆرتنایتەوە بێت ئەوا بە ملیۆنان خەڵک بەشداری تێدا دەکەن، لەم جارەشدا و بە پێی وتەی پێشکەشکار Geoff Keighley (پێشکەشکار و ڕێکخەری ئاهەنگی The Game Awards) ئەوا زیاتر لە 10 ملیۆن یاریکەر تەماشای ئاهەنگەکەیان کردووە لە نێو یاری فۆرتنایتدا.\nبە دڵنیایەوە ئەم ژمارە زۆرەی بینەرەکان تەنها لە نێو یاری فۆرتنایتدا بووە و سەرەڕای ئەوەش ئاهەنگەکە بە ملیۆنان بینەری هەبووە لە ماڵپەڕی یوتیوب و تویچ، ئەمەش سەرکەوتنێکی گەورەی یاری فۆرتنایت دەسەلمێنێت و دەریدەخات بەکارهێنەرانی یاریەکە هێشتاش ژمارەیەکی ئێجگار زۆری هەیە، سەبارەت بە یاریەکە ئەوا فۆرتنایت یاریەکی باتڵ ڕۆیاڵە و لە ئێستاشدا بە خۆڕایی بەردەستە لەسەر سەرجەم سەکۆی یاریەکان و کۆمپیوتەر و مۆبایلەکانیش.\nلە کەناڵی فەرمی مارشمێلۆوە دەتوانن بینەری ئاهەنگەکە بن:-\nتاگەکان Fortnite Battle Royale Marshmello


نووچە نێت | ڕاستگۆیی بێ لایەنی| نیاز ساڵح: نامەکەى سەرۆک نێچیرڤان بارزانى کێشەى هەولێر ـ بەغداى بە نێودەوڵەتى کرد\nMay 2022 28 - 22:47:32\nسەبارەت بەودوو نامەیەى سەرۆک نێچیرڤان بارزانى، سەرۆکى هەرێمى کوردستان ئاراستەى ئەنجوومەنى ئاسایشى لەرێگەى یونامى ڕۆڵى زیاتر ببینن دەربارەى کێشەکانى نێوان هەولێر – بەغدا و پرسى ى هەڵبژاردنى پەرلەمانى کوردستان، نیاز ساڵح ،، بەرپرسی کاروباری دەرەوە و دیپلۆماسی لە سەرۆکایەتیی هەرێمی کوردستان لە دیمانەیەک دا لە رووداو لە (26/ئایار/2022) دەڵێت، توانیومانە چەند بڕگەیەک بۆ بڕیاری ئەنجوومەنی ئاسایش زیاد بکەین لە نوێکردنەوەی ئەرکی یونامی، ئەوانەی لە سیستەمی ئەنجوومەنی ئاسایش و پرۆسەی دەرکردنی بڕیارەکانی ئەنجوومەنی ئاسایش شارەزان دەزانن کە ئەمە پرۆسەیەکی دیپلۆماسی زۆر زۆر سەخت و دژوارە و ئەو ئیشەی کە لەڕێگەی جەنابی سەرۆکی هەرێمی کوردستانەوە کراوە، کارێکە کە پێویستی بەوە هەیە نێردەیەکی هەمیشەییت هەبێت لە نیویۆرک کە مانگ بە ساڵ لۆبی بۆ ئەوە بکات کە داواکارییەکانت لە ئەنجوومەنی ئاسایش لەبەرچاوبگرن، چونکە هەر 15 ئەندامەکە دەنگیان پێدرابوو.\nدەقی دیمانەى سەرباز ساڵح، بەرپرسی کاروباری دەرەوە و دیپلۆماسی لە سەرۆکایەتیی هەرێمی کوردستان:\nــ ئەنجوومەنی ئاسایشی نێودەوڵەتی داوای لە بەغدا و هەولێر دەکات دانوستاندنێکی جیدی و بەردەوام بکەن. نێچیرڤان بارزانی سەرۆکی هەرێمی کوردستان پێشتر لە سلێمانی رایگەیاند کە بە نامەیەک داوای لە نەتەوەیەکگرتووەکان کردووە، وابکەن دانوستاندنێکی بەوشێوەیە ببێت و ئەوانیش سەرپەرشتی بکەن. نێوەڕۆکی ئەم نامەیە چییە و کەی نێردراوە و پەیوەندییەکانی سەرۆکی هەرێمی کوردستان لەگەڵ وڵاتان چۆن بوون لەوبارەوە؟\nنیاز ساڵح: ئەو نووسراوە لەسەرەتای مانگی پێنج بەدیاریکراوی 11ـی 5ـی ئەم مانگە ئەو نووسراوەمان لە لایەن جەنابی سەرۆکی هەرێمی کوردستان ناردە سەرۆکایەتیی ئەنجوومەنی ئاسایش، نێوەڕۆکی نووسراوەکەش زیاتر دوو بابەتی سەرەکی لەخۆدەگرت کە یەکەمیان ئەوەبوو جەنابی سەرۆکی هەرێمی کوردستان داوای لە ئەنجوومەنی ئاسایش کرد کە رۆڵێکی گەورەتر بدات بە یونامی لە عێراق بۆ ئەوەی لە چارەسەرکردنی کێشەکان هەولێر و بەغدا، بەپێی دەستووری عێراق زیاتر هاوکار بێت، داواکاری دووەمی جەنابی سەرۆکی هەرێمی کوردستان لە نووسراوەکەدا ئەوەبوو کە لە هەڵبژاردنەکانی داهاتووی هەرێمی کوردستان واتە مەرج نییە تەنیا لەو هەڵبژاردنەی کە بڕیارە لە 1ـی ئۆکتۆبەر بکرێت، لە هەڵبژاردنەکانی داهاتووی هەرێمی کوردستان هاوکاری هەرێمی کوردستان بکرێت لەڕووی پیشکێشکردنی هاوکاری تەکنیکی لە هەڵبژاردنەکان.\nــ سەرۆکایەتیی هەرێمی کوردستان ئامادەکاری کردووە بۆ ئەم دانوستاندنانە؟\nنیاز ساڵح: ئەم دانوستاندانە، بڕیارەکە دوێنی دەرچووە، کۆبوونەوەکەی ئەنجوومەنی ئاسایش تەنیا دوێنێ تەواو بووە، بۆیە هێشتا قسەوباسی لەسەر نەکراوە، بەڵام ئەگەر دەرفەت هەبێت پێمخۆشە وەکو بەرچاوڕوونییەک هەندێک باس لەوە بکەم کە چۆن توانیمان یەک دوو بڕگەیەک بۆ بڕیاری ئەنجوومەنی ئاسایش زیاد بکەین لە نوێکردنەوەی ئەرکی یونامی، چونکە بەڕاستی ئەوانەی کە لە سیستەمی ئەنجوومەنی ئاسایش شارەزان، وە لە پرۆسەی دەرکردنی بڕیارەکانی ئەنجوومەنی ئاسایش شارەزان دەزانن کە ئەمە پرۆسەیەکی دیپلۆماسی زۆر زۆر سەخت و دژوارە و ئەو ئیشەی کە لەڕێگەی جەنابی سەرۆکی هەرێمی کوردستانەوە کراوە، کارێکە کە پێویستی بەوە هەیە نێردەیەکی هەمیشەییت هەبێت لە نیویۆرک کە مانگ بە ساڵ لۆبی بۆ ئەوە بکات کە داواکارییەکانت لە ئەنجوومەنی ئاسایش لەبەرچاوبگرن، چونکە هەر 15 ئەندامەکە دەنگیان پێدرابوو، بۆیە شێوازی ئەنجامدانەکەی بۆ ئێمە ئاسان نەبوو، چونکە نوێنەرایەتیمان لەوێ نییە، بەڵام بەحوکمی پەیوەندییە دیپلۆماسییەکانی جەنابی سەرۆکی هەرێمی کوردستان توانیمان هەنگاوێکی زۆر باش بنێین، بەتایبەتی لە رۆژانی دوایی لە پێش دەنگدانەکە جەنابی سەرۆکی هەرێمی کوردستان خۆی لەسەر هێڵ بوو لەگەڵ بەغدا، واشنتن و لەگەڵ نیویۆرک، بۆ ئەوەی هەم بەرچاوڕوونی بداتە هەموو لایەک لەسەر ئەو داواکارییانەی کە جەنابیان کردوویەتی هەروەها بەرچاوڕوونییان بداتێ لەسەر ئەوەی کە داواکارییەکانیان جەنابیان بۆ هەموو خاکی عێراق، بۆ هەموو گەلی عێراق داواکاری رەوانە، هەروەها سوودی بۆ هەموو عێراق هەیە، چونکە ئەگەر بێینە سەر داواکارییەکان و سەیری داواکاری یەکەم بکەین، ئەگەر کێشەکانی هەولێر و بەغدا چارەسەر بێت، بێگومان بەدڵنیاییەوە ئەمە دەبێتە هۆی سەقامگیری و خۆشگوزەرانی بۆ هەموو عێراق، بۆ هەموو تاکێکی ئەم وڵاتە، وە ئەگەر لە پرۆسەی هەڵبژاردن یونامی هاوکاربێت، هاوکاری تەکنیکی پیشکێش بکات، ئەمە دەبێتە هۆی بەرەوپێشچوونی پرۆسەی دیموکراسی لە هەرێمی کوردستان.\nــ ئایا هەنگاوی داهاتووی سەرۆکی هەرێمی کوردستان و سەرۆکایەتی چ دەبێت بۆ سەرکەوتنی ئەم هەنگاوە، کە بەهۆی نامەی سەرۆکی هەرێمی کوردستانەوە، دانوستاندن لەنێوان هەولێر و بەغدا بووەتە داواکارییەکی نێودەوڵەتی؟\nنیاز ساڵح: هەنگاوەکانی داهاتوو، پرسیارێکی قورسە، چونکە دەبێت سەیری دۆخی خۆمان بکەین ئێستا، بەداخەوە هەتا هەموو تاکێک وە هەموو پارتێک لە هەرێمی کوردستان بڕوایەکی تەواوی بۆ دروست نەبێت کە کار بۆ یەکڕیزی کار بۆ گوتارێکی سیاسی هاوئاهەنگ نەکرێت، نە لەسەر ئاستی دەرەوە نە لەسەر ئاستی ناوخۆ ناتوانین دەستکەوتمان هەبێت، ئەگەر ئەو لێکترازانەی ئێستا لە هەرێمی کوردستان بەردەوامە وە جەنابی سەرۆکی هەرێمی کوردستان لە گوتارەکانیدا لە زاخۆ و لە قەڵاچواڵان ئاماژەی پێکرد، ئەگەر ئەم لێکترازانە بەردەوام بێت، نەک تەنیا ناتوانین دەستکەوتی زیاتر بەدەستبهێنین، بەڵکو مەترسی ئەوەشمان لەسەرە کە ئەوەی هەشمانە لەوانەیە لەدەستی بدەین، بۆیە یەکڕیزی نێوماڵی کورد، یەکڕیزی گوتاری سیاسیی کورد زۆر زۆر گرنگە بۆ ئەوەی هەوڵە دیپلۆماسییەکانی جەنابی سەرۆکی هەرێمی کوردستان بەتایبەتیش ئەو بڕیارەی ئەنجوومەنی ئاسایش جێ خۆی بگرێت و سەرکەوتووبێت.\nــ بۆ ئەوەی دانوستاندن لەگەڵ بەغدا بە بەشداریی نەتەوەیەکگرتووەکان سەربکەوێت، دەبێ یەکگرتوویی ناوخۆیی هەبێت. بۆ ئەم مەبەستە دەبینن زەوینەی رێککەوتنی ناوخۆیی حیزبەکانی کوردستان هەیە و رێککەوتن دەبێت؟\nنیاز ساڵح: ئەم پرسیارە بەڕاستی مەلەفی من نییە، مەلەفی من پەیوەندییەکانی دەرەوە و دیپلۆماسییە، بەڵام جەنابی سەرۆکی هەرێمی کوردستان لە گوتارەکانیدا هەمیشە ئاماژەی بەوە کردووە و هەوڵیشی داوە بەردەوامیش بووە لە هەوڵەکانی کە کار بۆ یەکڕیزی نێو ماڵی کورد بکات، یەکێک لە هۆکارەکانی ئەوەی کە جەنابیان بەشداریی لە کۆڕبەندی ئابووریی داڤۆس نەکرد، جەنابیان درکی بەوە کردبوو کە یەکڕیزی نێو ماڵی کورد دەبێت بەجیدیی و بە زووترینکات کاری لەسەر بکرێت و ئەو هەوڵانەشی کە داویەتی لە سەردانی بۆ سلێمانی و میوانداریکردنی کۆبوونەوەکانی پارتی و یەکێتی بەشێکە لەو هەنگاوانە و بەردەوامیش دەبن.\nــ ئەمە جاری یەکەمە دانوستاندنی نێوان هەرێمی کوردستان دەبێتە داواکارییەکی نێودەوڵەتی بە تایبەتی لەگەڵ بەغدا، دانوستاندنەکانی نێوان هەولێر و بەغدا دەبێتەوە داواکارییەکی نێودەوڵەتی وە پرۆژە بڕیار ئەنجوومەنی ئاسایشی نێودەوڵەتی داوای کردووە، ئەمە بۆ هەرێمی کوردستان گرنگە؟\nنیاز ساڵح: بەدڵنیاییەوە زۆر زۆر گرنگە، ئێمە دۆخێکمان هەیە، لەبەر ئەوەی کێشەی نێوخۆیی زۆرە، هەم لە هەرێمی کوردستان و هەم لەگەڵ بەغدا، بۆیە دۆخێکمان هەیە کە رێککەوتنێک هەبێت یان ئەگەر بڕیارێک هەبێت مەرج نییە وەکو خۆی جێبەجێبکرێت، بەڵام ئەگەر وەکو کەسێکی ئەکادیمی یان وەکو شارەزایەکی ئەنجوومەنی ئاسایش سەیری ئەم بڕیارە بکەین، نامەوێ ئاستی چاوەڕوانی خەڵک بەرز بکەمەوە، بەڵام ئەگەر سەیرێکی ئەو بڕیارە بکەین، بەدڵنیاییەوە دەتوانین بڵێین ئەوە بەنێودەوڵەتیکردنی کێشەکانی نێوان هەولێر و بەغدایە، چونکە ئەوە یەکەمجارە ئەنجوومەنی ئاسایش بەوشێوەیە بێتە سەرهێڵ وە بەڕوونی و بە ئاشکرایی داوا لە نەتەوە یەکگرتووەکان بکات بەشێوەیەکی چالاکانە پشتگیری دیالۆگی نێوان هەولێر و بەغدا بکات، بۆیە بەدڵنیاییەوە لەسەر ئاستی نێودەوڵەتی جێگەی خۆی گرتووە، کێشەکانی نێوان هەولێر و بەغدای لەسەر ئاستی نێودەوڵەتی بەرەوپێشەوە بردووە.\nــ یونامی خۆی دڵخۆشە بەم داوایەی ئەنجوومەنی ئاسایش کە ئەوەندەی ئێوە ئاگادار بن بێن بەشداربن لە دانوستاندنی نێوان هەولێر و بەغدا؟\nنیاز ساڵح: بەخۆی ئەرکی سەرەکی یونامی لە عێراق لە سەرەتای دامەزراندنییەوە ئەوەیە کە هاوکاری عێراق بکات کێشەکانیان چارەسەر بکەن، بەدڵنیاییەوە ئەوان پێشوازی لێ دەکەن، ئەگەر یوئێنیش ئەو تێڕوانینەی نەدابا ئەو بڕیارە بەوشێوەیە دەرنەدەچوو.\nــ سەرۆکی هەرێمی کوردستان بۆ ئەو هەوڵەی هاوئاهەنگی لەگەڵ بەغدا کردووە؟\nنیاز ساڵح: بەدڵنیاییەوە دەبوو لەسەرەتاوە ئاماژەم پێکردبا، زۆر سوپاس.. ئەو نووسراوانەی کە ناردوومانن، لە 1ـی 3ـش جەنابی سەرۆکی هەرێمی کوردستان نامەیەکی نارد بۆ ئەنجوومەنی ئاسایش، هەم ئەو نووسراوەی 1ـی 3 و هەم ئەو نووسراوەی 11ـی 5، هەردووکی لەڕێگەی حکومەتی عێراقەوە نێردراونەتە نیویۆرک بۆ ئەنجوومەنی ئاسایش.\nــ سەبارەت بە هەڵبژاردن، لەوێ سەرۆکی هەرێمی کوردستان لە نامەکەیدا بە تەواوەتی داوای چی کردووە بۆئەوەی کە نەتەوە یەکگرتووەکان سەرپەرشتی هەڵبژاردنی هەرێمی کوردستان بکات؟\nنیاز ساڵح: بەشێوەیەکی گشتی داوای هاوکاریمان کردووە لە یونامی بۆ هەڵبژاردنەکانی هەرێمی کوردستان، وەکو ئەوەی کە بۆ عێراق کراوە، لەڕووی هاوکاری تەکنیکی و چاودێریکردنی هەڵبژاردن و هەموو ئەو بابەتانە، بەڵام نامەکان زیاتر گشتگیر بوونە لەڕووی داواکاری بۆ هەلبژاردن، بەڵام وەکو پرەنسیپ رەزامەندی لەسەر دراوە، ئینجا دواتر دەمێنێتەوە ئەو وردەکارییانەی لێرە لەڕێگەی نێردەی یونامی دەخرێتە بەردەستمان کە دەتوانن تا چ ئاستێک هاوکاربن لە پشتگیریکردنی هەڵبژاردنەکانی هەرێمی کوردستان.


دەربەندیخان ...لە ڕوداوێكی هاتووچۆدا دوو گەنج دەبنە قوربانی banner\n115850107 ئابووری ... نرخی ئاڵتون و بەهای دراوەكان ئەمڕۆ بەیانی لەبازارەكانی هەرێمی كوردستان بەرپرسێكی باڵای یەكێتی هۆكاری بڵاو كردنەوەی وێنەكانی تاڵەبانی ئاشكرا دەكات بۆیه‌كه‌مجار له كوردستان وتاری هه‌ینی مزگه‌وتێك به‌زمانی ئینگلیزی پێشكه‌ش د سەرپەرشتیاری ئیدارەی گەرمیان دەیەوێت دەستبەرداری پۆستەكەی بێت و یەكێتیش دەڵێت تا پاش 10 ساڵ چاوه‌رِوانى ،له‌م هه‌فته‌یه‌دا نه‌خۆشخانه‌ى 400 قه‌ره‌وێڵه‌ییه‌كه ئابووری ... نرخی ئاڵتون و بەهای دراوەكان ئەمڕۆ بەیانی لەبازارەكانی هەرێمی كوردستان\tگه‌رمیان ... رێژەی مردنی رەگەزی نێر زیاترە لە رەگەزی مێ ره‌شنوسی ده‌ستور له نێو ناكۆكیه‌كانی هاوكێشه‌ی 4+ 1 دا 66 بڕوانامەی ساختە لە چەند زانكۆیەكی ئەهلی ئاشكرا دەكرێن ڤیدیۆ ... كوردستان له چاوه‌رِوانى ده‌ستوورێكدا ئابووری ... نرخی ئاڵتون و بەهای دراوەكان ئەمڕۆ بەیانی لەبازارەكانی هەرێمی كوردستان كاردانەوەكانی هاتنی گەریلاكانی پەكەكە بەردەوامە ڕوونكردنەوەیەك لە سەرۆكایەتی هەرێمی كوردستان نرخی سووتەمەنیەكان لەبازاڕدا پارتی بە مەرج رازیبووە لەسەر هەڵدانەوەی گۆڕی بەكۆمەڵی گەریلاكانی پەكەكە لیوای 16 فەرمانێكی حكومەتی ناوەندی رەتدەكاتەوە\n2012/09/19 11:08AM 301 جار خوێندراوه‌ته‌وه دەربەندیخان ...لە ڕوداوێكی هاتووچۆدا دوو گەنج دەبنە قوربانی كوردیو –دەربەندیخان –ئەدیبەئەحمەد\nسەرلەبەیانی ئەمڕۆ لەسەرڕێگای كەلار ـ دەربەندیخان و لەنزیك بەنزینخانەی چیا گڵابەیەك خۆی دەكێشیت بەماتۆڕێكدا و لەئاكامدا دوو گەنج برینداردەبن و دەگەیەنرێنە نەخۆشخانە. ڕزگار واحید بەرێوەبەری نەخۆشخانەی دەربەندیخان لەلێدوانێكیدا بەكور دیوی ڕاگەیاند: كاتژمێر 9:30خولەكی سەرلەبەیانی ئەمڕۆچوارشەممە دووگەنج كەبەڕوداوی ئۆتۆمبیل برینداربوبون گەیەنرانە نەخۆشخانە لەبەرسەختی برینەكەی یەكێك لەبریندارەكان پاش چارەسەری پێویست ڕەوانەی نەخۆشخانەی سلێمانی كرا .\nسەرچاوەیەك لە پۆلیسی هاتوچۆی دەربەندیخانیش بەكوردیو ڕاگەیاند " لەنزیك بەنزینخانەی چیا گڵابەیەك دەدات لەماتۆڕێك لەئەنجامدا دووگەنج كەلەسەرماتۆڕە كەبون برینداربون ،شۆفیری گڵابە كەش دەست بەجی َ دەست گیركراوە ولێكۆلینەوەش لەڕوداوەكە بەردەوامە" أ.س


زه‌وی دابه‌ش ده‌كرێت و ژماره‌یه‌ك هاوڵاتیش لێی بێبه‌شكراون\nبه‌هۆی ئه‌وه‌ی پێشتر مافیان خوراوه و له‌وه‌رگرتنی زه‌وی بێبه‌شكراون ژمارەیەك فەرمانبەری بەڕێوەبەرایەتی شارەوانییەكانی سلێمانی دوای وەرگرتنی زەوی دەكەن، بەڕێوەبەری شارەوانیەكانیش دەڵێت نوسراویان كردووە بۆ دابینكردنی\nپڕۆژه‌یه‌كی گرینگی كاره‌با له هه‌رێم فه‌شه‌لی هێنا\nدوای ئه‌وه‌ی لایه‌نه په‌یوه‌ندیداره‌كانی كاره‌بای سلێمانی ئاماژه‌یان به‌وه‌دا كه به‌دانانی جۆزه‌ی 20 ئه‌مپێری سه‌روو 20 كاتژمێر كاره‌با به‌هاوڵاتیان ده‌درێت به‌ڵام له ئێستادا ئه‌م پرۆژه‌یه سه‌ركه‌وتنی به‌ده‌ست نه‌هێناوه و\nبایكۆتی خۆبه‌خشان چه‌ند به‌شێكی ته‌ندروست په‌ك ده‌خات\nدوای ئه‌وه‌ی رۆژی یەكشەممە كارمەندانی خۆبەخشی كەرتی تەندروستی لەبەردەم نەخۆشخانەی فریاكەوتنی شاری سلێمانی گردبونەوەیەكی ناڕەزایەتییان رێكخست و مانگرتنیان راگەیاند،له ئێستادا بایكۆتیان به‌رده‌وامه و بۆته هۆی داخستنی\nهۆشداری ده‌درێت سه‌بارت به بڵاوبونه‌وه‌ی نه‌خۆشیه‌كی ئاژه‌ڵان\nله‌گوندێكی سه‌ر به‌ناحیه‌ی حاجیاوا نه‌خۆشیه‌كی ئاژه‌ڵی بڵاوبۆته‌وه، به‌ڕێوه‌به‌ری ڤێته‌رنه‌ری ناحیه‌كه‌ش ڕایده‌گه‌یه‌نێت، "ئاژه‌ڵی هه‌ڵگری نه‌خۆشیه‌كه گۆشته‌كه‌ی شیاوی خواردن نییه".\nد.سه‌عدی ته‌یب به‌ڕێوه‌به‌ری ڤێته‌رنه‌ری حاجیاوا ڕاگه‌یاند، "نه‌خۆشی زه‌ردویی\nمه‌رزی نوێ له نێوان هه‌رێمی كوردستان و ئێران ده‌كرێته‌وه\nمه‌رزی نوێ له نێوان هه‌رێمی كوردستان و ئێران ده‌كرێنه و پارێزگاری سلێمانیش رایده‌گه‌یه‌نێت: هه‌رچوار مه‌رزی (كێلێ، سه‌یران به‌ن، پشته‌و ته‌وێڵه) ره‌زامه‌ندییه‌كان گه‌ڕاوه‌ته‌وه‌و ئێمه‌ش سه‌رقاڵی رێوشوێنه‌كانین.\nله‌باره‌ی پێشنیازێك كه تایبه‌ته به‌هه‌ڵوه‌شانه‌وه‌ی سیستمی پاشه‌كه‌وت بۆ ئه‌و پێشمه‌رگانه‌ی موچه‌یان كه‌مه، وه‌زاره‌تی پێشمه‌رگه ڕونكردنه‌وه ده‌دات.\nفه‌ریق ڕوكن جه‌بار یاوه‌ر ئه‌مینداری گشتیی وه‌زاره‌تی پێشمه‌رگه ڕاگه‌یاند، "بۆ\nسه‌باره‌ت به دابه‌شكردنی پاره‌ی كارمه‌ندانی رۆژی ده‌نگدانی هه‌ڵبژاردنی په‌رله‌مانی عێراق ئەم ھەفتە پارەی ناوشاری سلێمانی دابەش دەکرێت ھەفتەی داھاتوو شوێنەکانی تر دابەش دەکرێت.\nخواردنەوەی چاو و قاوە بۆ خانمانی دووگیان ئاشکرا دەکەن زیانی هه‌یه و سەلمێنراوە کە کافێین کاریگەری لەسەر کۆرپەلە دروست دەکات.\nله توێژینەوەیەکی نوێی گۆڤاری کلینیکاڵ نیوتریشنی\nلە ماوەی چەند رۆژی رابردوو پۆلیسی پارێزگای سلێمانی 26 تۆمەتبارییان دەستگیر کردووە کە لەیاسا دەرچوون.\nپۆلیسی سلێمانی،راگەیندراوێکیدا رایگه‌یاند " ئەو تاوانبارانە تاوانی جیاوازیان ئەنجام داوە و\nسەندیکای رۆژنامەڤانانی کوردستان ئاماری ساڵی 2018ـی بڵاوکردەوە و رایگه‌یاند ، 132 حاڵەتی پێشێلکاری بەرامبەر رۆژنامه‌وانان تۆمارکراوە، ئاماژە بۆ ئەوەش دەکات کە زۆرترین حاڵەتی پێشێلکاری رێگریکردن\nپەڕەى 110 لەکۆى 152 پەڕەدا


College Of Education > News > Physics >\nله رۆژى دووشه‌ممه‌ه به‌روارى 09/12/2018 و له تاقيگه‌ى بينايى دا سيمينارى:\nConstruction of MicroMegas Detector for the\nUpgrade of the ATLAS Muon Spectrometer at LHC\nئه‌نجامدرا له‌لايه‌ن هه‌ڵگرى بروانامه‌ى ماسته‌ر به‌رێز مامۆستا گۆڤار مؤيد عبدالله. سيميناره‌كه ده‌رباره‌ى ئامێرى Large Hadron Collider (LHC) كه‌نوێترین و به تواناترین تاودەری تەنۆلکەیی يه بۆ تەنۆلکە سەرەتاییەکانی فیزیایە لە ده‌زگاى CERN، کە دەکەوێتە سنوری نێوان فەرەنسا و سویسرا,و به گه‌وره‌ترينو به‌تواناترين ئامێرى تاوده‌رى ته‌نۆلكه‌يه له جيهاندا كه درێژییەکەی ٢٧کم وە ١٥٠م لە ژێر زەویە. پێکهاتووە لە شەش دۆزه‌ره‌وه‌ى جیاواز بۆ دیاریکردن و دۆزينه‌وه‌ى تەنۆلکە سەرەتاییەکانی فیزیا. لە سالی ٢٠٠٩ دەستی بە كارکرد، لە ماوەی کوژانەوەی درێژی یەکەم دا (LS1)دیزاینی دروستکردنەکەی وا دانراوە کەدره‌وشانه‌وه‌ى و وزەکەی ده‌گاته L= 1x 1034cm-2s-1 ، E=14TeV وە لە ماوەی کوژانەوەی درێژی دووەم دا (LS2) لە ٢٠١٨ وە ٢٠١٩ پاش باشترکردن و وه‌شاندنى شەوقدارییەکەی زیاتر دەبێت بەدەر لە دیزاینی یەکەم جار بە L= 2-3 x 1034cm-2s-1 . لەگەڵ هەر وه‌شاندنێكى نوێ لە LHC نرخی دره‌وشانه‌وه‌ى زیاد دەکات. ATLAS و CMS هەرە دوو دۆزه‌ره‌وه‌ى گەورەن لە ناو ئەم تاودەرەدا، کە لە ساڵی ٢٠١٢ توانیان Higgs Boson کەشف بکەن و بە هەموو سیفاتەکانییەوە خرایە نێو خشتەی تەنۆلکە سەرەتاییەکانی فیزیا (Standard Model). لە ئێستا دا ئەپگرەیدێکی تر لە ژێر دروست کردن دایە لە بەشی ناوەوەی ATLAS کە بریتیە لەMuon Spectrometer ، کارەکە گۆرینی (Small Wheel – SW) بۆ (New Small Wheel – SW) بە دروست کردن و جێگیر کردنی دوو دۆزه‌ره‌وه‌ىنانۆتەکنۆڵۆجی زۆر وورد لە دۆزينه‌وه کە ئەوانئش بریتین لە MicroMegas (MM) و small-strip Thin Gap Chambers(sTGC).\nMicroMegas (MM) دۆزه‌ره‌وه‌يه‌كى گازییە کاری تراکینگی سەرەتایی دەکات، قۆناغەکانی دروست کردنی دابەش کراوە بۆ چەند ووڵاتێک، کە سێکتەرەکان بریتینلە Small Sector (SM1 + SM2) و (LM1+LM2) Large Sector. ووڵاتی ئیتالیا خەریکی دروستکردنی سێکتەری (SM1)ه.\nهەر (SM1) ێک پێکهاتووە لە پێنج پەنێڵ، کە سێ دانەی Drift panel و دوو دانەی Readout panel . هەر پەنێڵێک پێکهاتووە لە پێنج (Print Circuit Board)PCB و Honeycomb و چوار meshes و هەندێک Pilers و چەند ئیتارێکی ئەلەمنیۆمی، هەموویان پێکبەستراون بە کارەبایی.\nچۆنیەتی کارکردنی ئەم کاشفە : بەشی گاپی ڕاماڵین پڕە لە گاز، کە ٩٣% گازی ئاڕگۆنە وە ٧% گازی دوانە ئۆکسیدی کاربۆنە. کاتێک کە ووزەیەکی دەخرێتە سەر بە نموونە Muon لەگەڵ ئەتۆمەکانی گازەکە بەریەکدەکەون و فە ئایۆن بوون ڕوودەدات. ئەلیکترۆنی سەرەتایی دروست دەبێت بە هۆی خستنەسەری ٣٠٠ ڤۆڵت بوارێکی کارەبایی دروست دەبێت و پاڵ بە ئەلیکترۆنەکان دەنێت بەرەو تۆرى دواتر و ده‌خرێته ناوچەیەکی تەنکی گەورەکراو دەبێت کە عامودی ١٢٨ مایکرۆ میتەرە لە نێوان تۆر و جه‌مسه‌رى خوێندنه‌وه . پاشان بەهۆی خستنەسەری نزیکەی ٥٨٠ ڤۆڵت بوارێکی تری کارەبایی دروست دەبێت و ئەلدکترۆنەکان هه‌ره‌سدهێنن بە رێژه‌ى ١٠٤و خێراتر دەڕۆن بەرەو ده‌رچه‌ى خوێندنه‌وه‌ى ده‌ره‌كى لەوێشەوە شەپۆڵەکان وەردەگیرێن لەپارچه‌ى خوێندنه‌وه‌ى ده‌ره‌كى.\nسيميناره‌كه زۆر به پێز و پر زانيارى بوو كه جێگاى دڵخۆشى و سوودى ئه‌ندامانى ئاماده‌بوو له به‌شى فيزيك و له كۆتاى سيميناره‌كه بروانامه‌ى سوپاس و پێزانين به‌خشرايه پێشكه‌شكارهى به‌رێز.\nئەنجومەنى کۆلێژى پەروەردە\nنۆیەمین کۆنفرانسی زانستی ئەکادیمی بۆ پێشبڕکێی قوتابیانی پۆلی چووارەم و پۆستەرەکانی قوتابیانی پۆلی یەکەم


خوێندنەوەیێکی مافی بۆ شێعری "تەڵاق چاک کردنەوە"ی مامۆستا حەسەنی دزڵی » ..::مافــــــــــــــــــنامه::ماف به کوردی خۆشه::..\nهەرچەن وێژەی ماف، وەکوو لقێکی زانستیی جێگا بایەخ و گرنگ، تەمەنێکی زۆری نیە و بە تایبەت لە نێو ئێمەی کورددا هەر نە بیری لێکراوەتەوە و نە کارێک لە بارەیەوە کراوە بەڵام نوسین لەم بوارەدا لە سەدەی ١٩ەیەمدا و لە لایەن مافناسانی ئینگلیزییەوە دەربارەی نواندنی بابەتە مافییەکان لە نوسینەکانی شێکسپیر و دیکێنز و هتد دەستی پێکرد که بۆ نمونە دەتوانین ئاماژە بۆ کاشمەن دێیویس یان فیتزجێیمز ستێفێن بکەین. "دێیویس" وتارێکی لە ٤ ئەڵقە لە سەر کارەکانی "شێکسپیر" نووسیوە و "فیتزجێیمز ستێفێن"یش پەرتوکێکی لە سەر بۆچوونە مافییەکانی ڕۆماننوسەکان نوسیوە.\nئێمەش لەم وتارەدا دەمانەوێت یەکێک لە هۆنراوە تایبەتەکانی بەڕێزی شاعیر و مەلای گەورەی سەرەتاکانی سەدەی بیستەم لە کوردستان واتا مەلا حەسەنی دزڵی تاوتوێ بکەین و بۆ چوونە ناو ئەم باسە، سەرەتا بە کورتی باس لە ژیانی مەلا حەسەنی دزڵی و شوێنەوارە ئەدەبییە بەجێماوەکانی دەکەین و دوای ئەوە تیشک دەخەینە سەر شێعری ""تەڵاق چاک کردنەوە"ی ئەو بەڕێزە و هۆی مێژوویی هۆنینی شێعرەکە شرۆڤە دەکەین و دوابەدوای ئەوە بە شێوازێکی مافی، خوێندنەوەی بۆ دەکەین.\nبۆ خوێندنەوەی کۆی ئەم وتارە بە شێوازی پی.دی.ئێف لە سەر ئەم لینکەی خوارەوە کرتە بکەن.\nmela-heseni-dzli.pdf [حجم: 624.61 کیلوبایت] ( ژماره‌ی داگرتنه‌کان: 76)\n897 0 21-03-1395, 16:56 وێژه‌ی ماف / فێقهـ admin


جاگوار لاند رۆڤەر ئەنجامە پێوانەییە جیهانییەكان تێدەپەڕێنێ - ژووری بازرگانی و پیشه‌سازی هه‌ولێر\nتۆ لێرەیت: ErbilChamberئابووریهه‌واڵی ئابووریجاگوار لاند رۆڤەر ئەنجامە پێوانەییە جیهانییەكان تێدەپەڕێنێ\nجاگوار لاند رۆڤەر ئەنجامە پێوانەییە جیهانییەكان تێدەپەڕێنێ\nبڵاوكراوه‌ته‌وه له هه‌واڵی ئابووری سێ شەممە, 11 شوبات 2014 10:00\n"جاگوار لاند رۆڤەر" كۆمپانیای تایبەت بە دروستكردنی ئۆتۆمبێلی نایاب، گەشەكردنی بە رێژەی 46% بەدەستهێنا لە ناوچەی رۆژهەڵاتی ناوەڕاست و باكوری ئەفریقیا لەساڵی 2013دا، ئەو كارەی كە رەنگدانەوەی زیادبوونە لە پێشوازیكردنی زیاتری ناوچەكە لە بەرهەمەكانی وەك لە پێشووتر. ئەم ئەنجامانەش پێش بەجێهێنانی بەهێزی جیهانیی كۆمپانیاكە دەكەوێ، ئەمەش لە گەشەكردنی فرۆشی جیهانی بە رێژەی 19% لە ساڵی 2013 دەركەوت پاڵپشت بە دەركردنی زنجیرەیەك لە ئۆتۆمبێلی نوێ كە خەڵاتیان بەدەستهێنا، لەوانەش جاگوار "F-TYPE" و رێنگ رۆڤەری وەرزشیی تەواو نوێ.\nهەروەها فرۆشیی "لاند رۆڤەری رۆژهەڵات و باكوری ئەفریقیا" گەشەكردنی بە رێژەی 49% بە خۆوە بینی بە بەراورد لەگەڵ ساڵی 2012، دوابەدوای خستنە بازاڕی ئۆتۆمبێلی "رێنگ رۆڤەر" كە ئێستا بە پڕفرۆشترین ئۆتۆمبێل لەو هێما بازرگانییە دادەنرێ، "رێنگ رۆڤەری وەرزش"یش دەركەوتنێكی بەهێزی لە ناوچەكە تۆمار كرد لەگەڵ بەرزبوونەوەی فرۆشی لەساڵی 2013 دا بە رێژەی 25% بەراورد بە ساڵی پێشوو، پاڵپشت بەشێوەیەكی نیمچەیی بەو پێشوازییە جەماوەرییە گەورەیەی كە ئۆتۆمبێلی "رێنگ رۆڤەری وەرزشی تەواو نوێ" بەخۆوە بینی كە لە ناوەڕاستی 2013 نمایش كرا.\nبەهەمان شێوە قەبارەی فرۆشیی لە رێگەی بەرهەمەكانی تری "لاند رۆڤەر" بەرز بۆوە، لەوانەش "رینگ رۆڤەر ئیڤۆك" بە زیادبوونێك كە گەیشتە 32% و "لاند رۆڤەر LR4" بە رێژەی 31%، "لاند رۆڤەر LR2" بە رێژەی 33%، ئەمەش بۆ ئەو خستنە بازاڕە سەركەوتووەی بەرهەمە نوێیانەی ساڵی 2014 دەگەڕێتەوە.\nلەبەرامبەردا "جاگوار" لەسەر ئەدا بەهێزەكەی بەردەوامبوو لەگەڵ زیادبوونی فرۆشی بە رێژەی 30% بەبەراورد لەگەڵ ساڵی 2012، هەروەها "جاگوار XJ" بەرزترین رێژەی فرۆشی تۆماركرد بە زیادەیەك كە بڕەكەی 38% بوو، دوای ئەویش ئۆتۆمبێلی ساڵۆنی بەناوبانگ "XF" دێت كە گەشكردنێكی باشی بە رێژەی 19% تۆماركرد.\nهەروەها "F-TYPE" یەكەم ئۆتۆمبێلی وەرزشی بە دوو كوشنەوە كە جاگوار ماوەی 50 ساڵە دروستی دەكات هەڵكشا بەرەو ئاستی بەرزی پێشبینیكراوی كۆمپانیاكە، كە بە جێگیری رووەو بەدیهێنانی ئامانجەكەی كە خۆی لە تێپەڕاندنی بەشە بازاڕییە بە ئامانجكراوەكەی لە كەرتی ئۆتۆمبێلی وەرزشی دا دەبینێتەوە.\n"جاستن ویفینگ" بەڕێوەبەری فرۆشیاریی هەرێمی لە جاگوار لاند رۆڤەری رۆژهەڵاتی ناوەڕاست و باكوری ئەفریقیا وتی: 2013 ساڵێكی نمونەیی بوو سەبارەت بە ئێمە لە ناوچەی رۆژهەڵاتی ناوەڕاست و باكوری ئەفریقیا، ئەمەش بۆ ئەو خستنە بازاڕە سەركەوتووە بێ وێنەیەی "جاگوار F-TYPE" و "رێنگ رۆڤەری وەرزشی تەواو نوێ" دەگەڕێتەوە. ئەم ئەنجامانەش بەڵگەیەكی روونە لەسەر ئەو ئارەزووە زۆرەی كە ئەم ناوچەیە هەیەتی بەرامبەر كڕینی ئۆتۆمبێلە نایابەكان لە هەردوو هێما بازرگانییەكەمان و سەركەوتنی پرۆگرامە جێگیرەكەمان كە هەوڵەكانی لەسەر دیزاین و تەكنەلۆجیا و خزمەتكردنی كڕیارانی چڕكردۆتەوە.\nئه‌م بابه‌ته 1122 جار خوێندراوه‌ته‌وه\nبابه‌تی تر له‌هه‌مان به‌ش: « ئێڵ جی "G2"ی هێنایه كوردستان\tبۆ ساڵی دووەم لەسەر یەك"كیا سۆرینتۆ" باشترینە لە ئوسترالیا »


ئەفریقا؛ هێزەكانی فەرەنسا لە نێوان كشانەوە و بەرەنگاربوونەوەدا – Knwe.org\nسەرەکی » راپۆرت » ئامادەكردنی: دیاری سابیر » ئەفریقا؛ هێزەكانی فەرەنسا لە نێوان كشانەوە و بەرەنگاربوونەوەدا\nلە كاتێكدا پەلاماری چەكدارە توندڕەوەكان بۆ سەر دانیشتووان لە مالی و بوركینافاسۆ لەوپەڕی خۆرئاوای ئەفریقا دەستیپێكردۆتەوە و دوای كوژرانی چەند سەربازێکی فەرەنسی لەو پەلامارانەدا، زۆرێك لە هاووڵاتیان و سیاسەتمەدارانی فەرەنسا داوای كشانەوەی هێزەكانی وڵاتەكەیان لەو ناوچەیە دەكەن.\nفەرەنسا و سەركردایەتیكردنی هەوڵە نێودەوڵەتییەكان\nپەلامارە تیرۆریستییەكانی ئەم چەند رۆژەی رابردوو، كە بووە هۆی كوژرانی 18 كەس كە بە هەمان شێواز لە مالی و بوركینافاسۆ كرا، چاودێرانی سیاسی و سەربازیی گەیاندە ئەو بڕوایەی كە ماوەی بەرەنگاربوونەوەی توندڕەوەكان بە شێوازی سەربازیی لە ناوچەی خۆرئاوای ساحلی ئەفریقا كورت نابێت و فەرەنسا بە تەنیا ناتوانێت سەركردایەتیی هەوڵە نێودەوڵەتییەكان بكات بۆ یارمەتیدانی سوپا و دەزگا ئەمنییەكانی وڵاتانی ئەو ناوچەیە، كە هەریەك لە مالی، بوركینافاسۆ، نەیجەر و مۆریتانیا لەخۆدەگرێت و بە قۆستنەوەی ژینگەی بیابانی سەخت و و پێكهاتە خێڵەكییەكانی ناوچەكە، نزیكەی 10 ساڵە گروپە توندڕەوەكان پەرەدەسێنن.\nدەتوانن ئامانجەكانیان بپێكن\nئیمانوێل ماكرۆن سەرۆكی فەرەنسا لە میانی بەشداریكردنی لە كۆبوونەوەی باڵای سەركردەكانی وڵاتانی ساحلی ئەفریقا لە رێی ڤیدیۆوە كە لە پایتەختی چاد بەڕێوەچوو، رایگەیاند: لەم چەند مانگەی داهاتوودا گۆڕانكاریی بەسەر ژمارەی هێزەكانی وڵاتەكەی لە ناوچەكە نایەت. دوای كۆبوونەوەكەش، لە لێدوانێكی رۆژنامەوانیدا، ماكرۆن ئاشكرایكرد: بێگومان لە كاتێكی گونجاودا لە ناوچەی ساحل گۆڕانكاریی بەسەر سیستمی سەربازییاندا دێت، بەڵام ئەوە یەكسەر روو نادات.\nروونیشیكردەوە: كشانەوەی ژمارەیەكی زۆری هێزەكانیان هەڵەیە و دەبێتە هۆی لاوازكردنی سیستمی سەربازییان، لە كاتێكدا تەوافوقی سیاسی و سەربازییان لەگەڵ وڵاتانی ناوچەكە و هاوپەیمانەكانیدا هەیە و دەتوانن ئامانجەكانیان بپێكن.\nلە كۆتایی مانگی رابردوودا، فەرەنسا بە شێوەیەكی رەسمیی بیرۆكەی كشاندنەوەی نێردراوە سەربازییەكانی لە ساحلی ئەفریقا پێشنیاركرد، ئەو كاتەش چاودێران بە پەیامێكی ئاشكرای حكومەتی پاریس-یان ناوبرد بۆ هاوبەشە ئەوروپییەكان و بۆ ئەمریكاش، چونكە ئیدارەی پێشووی واشنتۆن ئەوكاتە سیاسەتیان بە ئاراستەی كەمكردنەوەی ئاستی هاوئاهەنگیی هاوبەش بوو بۆ وڵاتانی پەیمانی ناتۆ لە كیشوەری ئەفریقا، بەڵام پەیوەندییەكی تەلەفۆنی نێوان ماكرۆن و كامیلا هاریس جێگری سەرۆكی نوێی ئەمریكا، كە سووربوونی ئیدارەی وڵاتەكەی بۆ چالاككردنەوەی هاوئاهەنگیی سەربازیی لە رێی ناتۆ، بەتایبەتی لە خۆرهەڵاتی ناوەڕاست و ئەفریقا دەربڕی، فەرەنسا كەمێك لە هەڵوێستەكەی پاشگەز بۆوە.\nپڕۆسەی سەربازیی بارخان\nساڵی 2012، لە رێی پڕۆسەیەكەوە بەناوی بارخان، بۆ یەكەمجار فەرەنسا هێزی سەربازیی رەوانەی ناوچەی خۆرئاوای ساحلی ئەفریقا كرد، بە مەبەستی بەرەنگاربوونەوەی یاخیبوونێكی جوداخوازی، كە خێڵەكانی تەوارق لە باكووری مالی سەركردایەتییان دەكرد، ئەوەش بووە هۆی هەڵگیرسانی شەڕ لە نێوان فەرەنسا و سوپای مالی لەلایەك و گروپە توندڕەوەكان لەلایەكی دیكەوە.\nلە راپۆرتێكی پێگەی (لاكرۆس)ی فەرەنسی ئاماژە بەوەدراوە، كە لە كاتی كشانەوەی هێزەكانی فەرەنسا لەو ناوچەیە، ئەگەری ئەوە هەیە ناوچەی ساحلی ئەفریقی بەجۆرێك لە جۆرەكان دووچاری ستەمكاریی ببێتەوە و دەسەڵاتی وڵاتانی ناوچەكە بكەوێتە دەست توندڕەوەكانی مالی، لەوێشەوە هەوڵی شێواندنی سەقامگیریی نەیجەر و بوركینافاسۆ و خۆرهەڵاتی سەنیگال و باكووری ساحلی عاج بدەن و زۆرێك لە وڵاتان و كۆمەڵگەكانی خۆرئاوای ئەفریقا پشێوییان تێبكەوێت، كە دواجار خشتە و پلانی كارەكانی گەشەپێدان لە هەموو ناوچەكە بخاتە مەترسییەوە.\nسەبارەت بە چارەسەرەكان كە چاوەڕێی بڕیاری ستراتیژیی فەرەنسا دەكەن، تەلەفزیۆنی (ئەفریقا)ی فەرەنسی لە پێگەی خۆی ئاماژەی بە بژاردەكانی پاریس كرد و بڵاویكردەوە: بۆ كەمكردنەوەی هێزە سەربازییەكانی لە ناوچەكە، فەرەنسا دوو رێگەی پێ باشە. یەكەمیان وەكو هەوڵێكی فەرەنسا بۆ نەهێشتن و كەمكردنەوەی ململانێكان، گروپێكی نوێ لە هێزە تایبەتەكان (تاكوبا)، كە دەیان سەربازیی ئیستۆنی و چیكی و سویدی لەخۆدەگرێت، بەشداریی لە بەرنگاربوونەوەی توندڕەوەكاندا بكەن. دوەمیشیان، بریتییە لە پاڵپشتیكردنی سوپای جی 5، لەو چوارچێوەیەشدا، پێویستە وردە وردە سوپای فەرەنسا سەركردایەتییەكەی تەسلیمی هێزە سەربازییەكانی ئەو پێنج وڵاتە بكات، كە لەلایەن سەربازە فەرەنسییەكان و هێزەكانی یەكێتیی ئەوروپاوە مەشق و راهێنانیان پێكراوە.\nئاماژەی بەوەشداوە: ئەو هەنگاوە رێگەیەكی دوور و درێژی لە پێشە، چونكە هێزە سەربازییەكانی ئەو وڵاتانە تا ئێستا بۆ ئەو جۆرە ئەركانە ئامادە نین و مەشقی تەواویان پێنەكراوە، بۆیە دەبنە ئامانجی توندڕەوەكان و رەنگە ببێتە هۆی شكستی ئەو هێزانە و دواجاریش پشێویی زۆربەی ناوچەكە بگرێتەوە.\nیاداشتنامەیەكی ئەفریقا: دووەم پڕۆسەی پڕكردنی بەنداوی نەهزە دوابخرێت\nنێردەی وڵاتان دەگەڕێنەوە بۆ لیبیا


مارتین لۆته‌ره‌كانی كوردستان ڕۆژتان باش!\n22:40 - 24 خاکەلێوه 2716\nهه‌ندێک جار بۆ گۆمه‌یكی مه‌نگ هاویشتنی به‌ردێک به‌سه تا چییه‌تی و گشتیه‌تی گۆم و بنی گۆممان بۆ ده‌ربخات.\nده‌ری بخات كه له گۆمه‌ێكی مه‌نگدا پاڵه‌وان بێ ناسنامه‌یه و قرژاڵ و بۆقی بن گۆم، بۆ هه‌میشه وه‌ک خۆیان ده‌مێنن و سه‌فه‌ری زه‌ریا نه ئیشی ئه‌وانه و هه‌ربۆیه ڕەقیان له هه‌ور و تۆفانی پڕه له بارانه، نه‌كا سه‌فه‌ری زه‌ریا كه‌وێته پێشیان و ونبوون ببێته چاره‌نووسیان.\nكۆمه‌ڵگای مه‌سخكراویی ئێرانی، كۆمه‌ڵه خه‌ڵكێكی هیوابڕاوی په‌رته‌وازه و لێكدابڕاوه. كۆمه‌ڵگایه‌ک كه تاک له سێبه‌ری خۆی ده‌ترسێت و ده‌زگای سیخۆری و پۆلیسی ته‌شه‌نه‌ی كردۆته نێو هه‌موو سوچ و بن سووچی. به‌ڵام دیكتاتۆری هه‌رمان نیه و هه‌ر ئه‌و سه‌رچاوه‌ی كه ده‌سه‌ڵاتی به دیكتاتۆر به‌خشیوه خۆی ده‌یرووخێنێ.\nمارتین لۆته‌ره‌كه‌ی كوردستانی ڕۆژهه‌ڵات كه بێ هیوایی كردۆته واقع بینی سیاسی، نه‌ک پرۆژه‌یه‌كی پێیه و نه‌كیش حازره ده‌ست له كورسیه بێ ده‌سه‌ڵاته‌كه‌ی هه‌ڵبگرێت، نه‌ک ڕووناكبیرێكی ڕێگاپیشانده‌ره و نه‌ک شۆڕشگێڕێكی ڕێگه‌خۆشكه‌ر، به‌ڵكوو تریبۆنێكی قسه خۆشی بێ ناوه‌ڕۆک و به‌ری له پراكتیكه، ئه‌مڕۆ به باڵای باڵی به‌رزی هه‌ڵۆدا ده‌ڵێت و سبه‌ی قاره‌مانی ئه‌و قه‌لی بن كه‌لاوه‌یه.\nشۆڕشگێڕی و خه‌بات و بگره سیاسه‌ت به‌م هه‌موو هه‌ڵبه‌زین و دابه‌زینه ناكرێت.\nشۆڕشگێری و خه‌باتگێڕی بنه‌ما و پره‌نسیپێكی پێناسه‌كراوی هه‌یه، ڕێچكه و بنه‌مایه‌كی هه‌یه كه ته‌نانه‌ت ته‌ناف و سێداره و گولە‌بارانیش ناتوانێت لێوه‌ربگرێت. به‌ڵام ئه‌م دانسی پیشله‌ئاسایه له پێناو چیدایه؟\nئه‌م هه‌موو ڕاگۆڕین و تۆخمی ناهۆمێدی چاندنه له به‌رچی؟\nمرۆڤ ده‌بێت چه‌ن جار هه‌موو كوێره رێگاكان تاقی بكاته‌وه؟\nتۆ بڵێی ئه‌م ڕێبه‌ره بلیمه‌ته؟\nتا كووو ئێستا چییه‌تی كۆماری ئیسلامی نه‌ناسیبێت؟\nیا ئه‌م لێداوانانه بۆنی بۆكرۆزی سووتماكی وره‌ی شۆڕشگێڕی و ئیراده‌یه‌كی نه‌ماوه.\nسه‌یرتر له كاكی لۆته‌ر، قه‌ڵه‌م به‌ده‌سته كوێر و كه‌ڕ كراوه‌كانن، ئه‌وانه‌ی ده‌یانهه‌وێت حوشتر هێلكه‌یان بۆ بكات و خه‌باتی مه‌ده‌نی له شه‌قامه‌كانی ئۆرووپاوه بگوازنه‌وه بۆ كوردستان و ئێران.\nنازانم پێوانه بۆ ئه‌م چه‌شنه هه‌ڵسه‌نگاندنه چییه؟\nكۆماری ئیسلامی ئه‌گه‌ر مل بۆ خه‌باتی مه‌ده‌نی بدات تۆ بڵێی بۆچی لافاوی خوێنی له سووریه و یه‌مه‌ن وه‌ڕێ خستووه و به هه‌موو نرخێک له پشتی به‌شار ئه‌سه‌د ڕاوه‌ستاوه؟\nهه‌ر باسیان نه‌كرد بۆمان له ماوه‌ی گشت ئه‌م ساڵانه‌دا كه بوونه‌سه كه‌واسووری پێش ئه‌م تیۆرییه، چۆن و چلۆن ئه‌م خه‌باته پێش ده‌كه‌وێت و سه‌رده‌كه‌وێت؟\nبه‌سه‌نده كردن به چن رسته‌یه‌كی چوار كتێب و تیۆری چه‌ن كه‌سێک و به هێما و ئۆلگۆ هێنانه‌وه‌ی گاندی و لۆته‌ر و ئامریكا و هیند تۆ بڵیی بتوانێت به‌ستێن خۆشكه‌ری هه‌ڵگیرسان و سه‌ركه‌وتنی شۆڕش بێت له ئێران؟\nكوردستانی رۆژهه‌لێت ئه‌مڕۆ ئه‌وه‌نده له ده‌ستی ڕێژیمی داگیركه‌ری تارانه‌وه ده‌ناڵێنێ و برینداره، سه‌ده ئه‌ونده له دسه‌تی به‌ناو ڕێبه‌ری ناكارامه و ڕووناكبیری سه‌ر لێشێواوه ده‌ناڵێنی كه داهاتووی پڕه له ناڕوونی


ئیسرائیل نزیکترین دۆستی ئەڵمانیایە – Knwe.org\nسەرەکی » راپۆرت » ئامادەکردنی:بورهان ئەمین » ئیسرائیل نزیکترین دۆستی ئەڵمانیایە\nئەڵمانیا و ئیسرائیل لەسەر فەلەستین ناکۆکن\nلەسەروبەندی جەنگی جیهانی دووەمدا ئەڵمانیای نازی ئەوسا کەوتە قەتلوعامکردنی جولەکە و نزیکەی شەش ملیۆنی کەسیان بە دەستی ئەو نازیانە لێ بوە قوربانی، دوژمنداری نێوان ئیسرائیل و ئەڵمانیا بە درێژایی ئەو مێژوەو چەند ساڵێکی تریش لە دوای ئەو ڕووداوە درێژەی هەبوە، بەڵام لەگەڵ دامەزرانی کۆماری ئەڵمانیای فیدڕاڵ، گەل و حکومەتی ئەڵمانیا داوای لێبوردنیان لە جولەکە و ئیسرائیل کردو ئامادەیی خۆیان دەربڕی بۆ قەرەبوکردنەوەی قوربانیەکان و داوایان لێکردن لاپەڕەیەکی تازە لە پەیوەندیەکان هەڵ بدەنەوەو ئەوەی ڕوویداوە لەسەردەستی ڕژێمی دیکتاتۆری هیتلەر بوەو سەردەمی نوێ سەردەمی لێکنزیکبونەوەو ئاشتی و ئارامی و پەیوەندی دۆستانەیە.\nلەسەر ئێران و فەلەستین جیاوازی بیروبۆچونیان هەیە\nلەسەر ئەم بنەمایە حکومەتی مێرکل هەمیشە خواستویەتی پەیوەندی نزیکی و هاوهەڵوێستی لەگەڵ ئیسرائیل دروست بکات، مێرکل چەند جارێک سەردانی ئیسرائیلی کردوەو لە زۆر دۆسیەدا هاوڕا و هەماهەنگ وهاوهەڵوێستن ، بەڵام لە زۆر دۆسیەشدا بەتایبەتی لەسەر کێشەی فەلەستین و ناکۆکی لەگەڵ ئێراندا جیاوازی بیروبۆچونیان هەیە.\nسەردانەکەی مێرکل بۆ ئیسرائیل\nلەمڕۆژانە مێرکل سەردانێکی دوو ڕۆژەی بۆ ئیسرائیل کردو بۆ باسکردنی کێشە ناوخۆیی و جیهانیەکان، میدیای ئەڵمانیا بایەخێکی تایبەتی بەو سەردانەی مێرکل داو بەدێژی ڕاپۆرتی شیکاری وبابەتیان لەسەر نوسی.\nترس لە راستڕەوەکان\nڕۆژنامەی « سود دۆیچە زانیتۆنگ» باس لەو پەیوەندیە دەکات لە ژێر ڕۆشنایی ئەو پێشهاتانەی ئەم دواییەی ئەڵمانیا کە لە زۆر شوێن دەستدرێژی کراوەتە سەر جولەکەکانی ئەڵمانیا و لە ڕاپۆرتێکیدا دەڵێت، ئێستا ئەڵمانیا کەوتۆتە ژێرچاودێری ئیسرائیل و جولەکەکان بەو ڕەفتارانەی ئێستای هەندێ لە ڕاستڕەوەکان لە دژیان تاوانەکانی ڕابردویان بیر دەکەوێتەوەو هەڵوەستە دەکەن، بە دانانی نوێنەرێک بۆ قەڵاچۆکردنی ڕەگەزپەرستی لە نەتەوە یەکگرتوەکان هەندێک دڵنیاییان دەدرێتی و هەردوولا بە هەستیاریەوە مامەڵە لەگەڵ ئەو کەیسە دەکەن.\nسیاسەتێکی هاوبەش لەسەر ئیسرائیل\nهەروەها ڕۆژنامەی « ئەلگێماینە تسایتونگ» لەسەر بۆچونەکانی باڵیۆزی پێشووی ئیسرائیل لە نەتەوە یەکگرتوەکان دەرهەق بە ئەڵمانیا نوسیویەتی، «ڕون برۆسەر»ی باڵیۆزی پێشوی ئیسرائیل لە نەتەوەیەکگرتووەکان پێیوایە کە مێرکل دەیەوێت لە کۆی گشتی ئەوروپا سیاسەتێکی هاوبەش لەسەر ئیسرائیل دروست بکات ،ئەو ژنە لەسەر هەموو بۆچونەکانی ناتانیاهۆ ڕازی نیە و ئەو دەیەوێت هەردوو دەوڵەت ئیسرائیل و فەلەستین هەڵوەشێنەوەوسەرلەنوێ بە ئاشتی و دانوستان وڕێککەوتن دروست بکرێنەوە.\nڕۆژنامەی» فراکبفۆرتەڕۆندشاو»یس سەبارەت بە ئێران دەڵێت « ڕۆڤەن ڕیڤلین»ی سەرۆکی ئیسرائیل هەقی خۆیەتی کە فشار دەخاتە سەر مێرکل و یەکێتی ئەوروپا تا سزای تازە بخەنە سەر ئێران،هەرچەندە ئەمریکا ئەو ڕێککەوتنامە ئەتۆمیەی هەڵوەشاندۆتەوە کە پێشتر لەسەردەستی ئەوروپیەکان مۆری کردبوو ئیسرائیلیش پشتیوانی لێ ئەکات بەڵام تا ئێستاش ئەوروپا داکۆکی لێدەکا و ئێران پەیوەستە پێیەوە.\nچاوەڕوانی هەڵوێستی ئەڵمانیا دەکات\nڕۆژنامەی ڕاینفالتس کەلەشاری « لودفیکسهافن>دەردەچێت باس لەوە ئەکات کە ئیسرائیل هەر بەتەمای تەختکردنی گوندی» خان ئەلئەحمەر»ی ڕۆژهەڵاتی قودسە بەڵام چاوەڕوانی هەڵوێستی ئەڵمانیا دەکات و دەیەوێت وەک چۆن لە دروستکردنی خیوەتگا زۆرەملێکان پیشتر ڕازی نەبوو، بەڵام ئێستا نەرمی نواندوەو لێی بێدەنگە ئاوا لەوەش بێدەنگی بنوێنێت،سەبارەت بە ئێرانیش دەبێ ئیسرائیل ئەوە بزانێت کە بە بێ ئەڵمانیا هەڵوێستی تۆکمە نابێت لە دۆستایەتی لەگەڵ ئەمریکا و دەبێت هاوسەنگی نێوان ڕاگرێ.\nبەرلین نایەوێت فەلەستین لە دەست خۆی بدات\n« زود فێست پرێسە»ش پێی وایە کە ئێستا ئەو دوو وڵاتە نزیک بونەتەوەو ڕێککەوتنیان هەیە لە بوارەکانی ئابوری و تەکنەلۆژیای پیشکەوتودا،هەردوولا سودی زۆر لە یەکتری دەبینن،بەڵام بەرلینیش نایەوێت فەلەستین لە دەست خۆی بدات، چونکە بەژەوەندی لەگەڵ ئەوانیش هەیە.\nئیسرائیل بۆ ئەڵمانیا گرنگە\nڕۆژنامەی» فلنسبۆرگەتاگپلات»» کەلە فلنسبۆرگ دەردەچێت نوسیویەتی ، پەیوەندی نێوان ئیسرائیل و ئەڵمانیا بە درێژایی مێژوو لە تەنگژەدابوە،بەڵام لە دیداری مێرکل و نەتانیاهۆ گەیشتونەتە ئەوەی کە ئەو دوو وڵاتە ناتوانن دەستبەرداری یەکتر بن و بەرلین لە ڕۆژهەڵاتی ناوەراستدا وڵاتێکی تر شک نابینێت وەک ئیسرائیل لێی تێبگات.


Petition تا ڕزگاری کەبوودوەند/تا رهایی کبودوند / To freedom Kabudvand\nAgri Balaki 0\nتا ڕزگاری کەبوودوەند/تا رهایی کبودوند / To freedom Kabudvand\n465 people have signed this petition.\tAdd your name now!\nAgri Balaki 0 Comments\nتا ڕزگاری کەبوودوەند/تا آزادی کبودوند\nمحەممەد سەدیقی کەبوودوەند، سەرۆکی رێکخراوی مافی مرۆڤی کوردستان، ماوەی ٩ ساڵە لە زیندانەکانی کۆماری ئیسلامیدا بەند کراوە. لە ماوەی ئەم نۆ ساڵەدا ئەو لە هیچ چەشنە خۆڕاگری و بەرەنگاریەک تەنەخی نەکردوە. ئەو لە زیندانیشدا هەوڵی داوە دەنگی مافی مرۆڤی کوردستان بێ. هاوکات کاربەدەستانی زیندان و بەرپرسانی دادوەریی کۆماری ئیسلامیی ئێرانیش لە هەر جۆرە گوشار و ئازارێکیان لە سەر ناوبراو تاقی کردۆتەوە تا بە چۆکی دابێنن. ئەشکەنجەو ئازاری جەستەیی و رۆحی، تووشبوونی بە نەخۆشیی جۆراوجۆر و پێشگرتن لە چارەسەریی پزیشکان، گوشار بۆ سەر بنەماڵەکەی، نەخۆش کەوتنی کۆرپەکەی، بێ بەشکردنی لە مافەکانی زیندانیەک بۆ مەرەخەسی و گەلێک نەهامەتیی دیکەی بەسەردا هاتووە و هەروا خۆڕاگر وەستاوە.\nلە گەڵ نیزیکبوونەوە لە وادەی کۆتایی ١١ ساڵ زیندانی سەپێندراو بە سەر محەممەد سەدیقی کەبوودوەنددا، کاربەدەستانی کۆماری ئیسلامی بەردەوام خەریکی سازکردنی پەروەندەی نوێ لە سەر ناوبراون تا ماوەی زیندان و بەندکرانی لێ درێژ بکەنەوەو نەهێڵن دەرەوەی زیندان ببینێ و درێژە بە تێکۆشانی مرۆڤدۆستانەی خۆی بدا.\nدژ بەو هەڵسوکەوتە نامرۆڤانەیەی کاربەدەستانی کۆماری ئیسلامیی ئێران، محەممەد سەدیقی کەبوودوەند زیاتر لە دوو حەوتوویە کە دەستی داوەتە مانگرتن لە خواردن. ئەو کە لە ماوەی ٩ ساڵ زیندان و چەندین جاری دیکە مانگرتن لە خواردن تووشی کۆمەڵێک نەخۆشی وهک پرۆستات، چڵککردنی ڕیخۆڵهو گورچیله بووهو لە زینداندا چهند جار سهکتهی دڵ لێیداوه. هەموو ئەوانەش دەخوازن کە ئێمە لە سەر هەست بین، ببین بە دەنگی سەرۆکی مافی مرۆڤی کوردستان لە زیندان و یەکدەنگ و یەکگرتوو دژ بە زوڵم و ستەمی کۆماری ئیسلامی لە سەر کەبوودوەندو دیکەی زیندانیانی سیاسی و مەدەنیی کورد لە زیندانەکانی ئەم رێژیمە دا بوەستینەوە.\nکەمپەینی "تا ئازادیی کەبوودوەند" بۆ ئەم مەبەستە دامەزراوە و چاوەڕوانیشە هەموو تاکی ئازادیخوازی کورد لە هەر شوێنێکی ئەم جیهانە ببێ بە دەنگی ئازادیخوازانە و مافخوازانەی کەبوودوەند و کەبوودوەندەکانی دیکەی ناو سیاچاڵەکانی رێژیمی کۆماری ئیسلامیی ئێران ئێمە وێڕای مەحکووم کردنی گوشار و ئازاری بەرپرسانی کۆماری ئیسلامی لە سەر کەبوودوەند و هەوڵدان بۆ پەروەندەسازی بە مەبەستی هەرچی زیاتر درێژ کردنەوەی ماوەی دەستبەسەربوونی، خوازیاری ئازادیی سەرۆکی رێکخراوی مافی مرۆڤی کوردستان و هەموو زیندانیانی سیاسی و مەدنیی بەندکراو لە زیندانەکانی کۆماری ئیسلامین\nSupport camping to save ( kabudwand)\nMuhammad sadiqy kabudwand, a head of human right organization in Kurdistan, he is in the prisons of Iran Republic for 9 years. During this nine years he never gave up of his endurance to face all the difficulties. Even in prison he tried to be the voice of Kurdistan human right. At the same time prison keepers and Iran Republic law authorities tried all the kinds of punishment and pressure to make him give up. Physical punishment and psychological punishment, annoying his family, he got many illnesses and he did not want doctor's therapy, his baby's sickness, and even they did not give him his right as a prisoner. He faced a lot of difficulties there. With all these he is about to finish the 9 years but Iran Republic decide to renew 11 years in the prison to Muhammad sadiqy. Iran Republic authorities are always trying to find new things in order to keep him in jail and they do not let him to keep going his effort for Human right. Against this inhuman behaviour of Islamic Iran Republic, Muhammad sadiqy kabudwand ( mangrtn) in eating for more than two weeks. In his prison life during this nine years he got many sicknesses like prose-tat, heart-attack kidney disease because he ( mani grtuwa ) many times before. So here we hope you all..\nکمپین تا آزادی کبودوند\nمحمد صدیق کبودوند، دبیر سازمان حقوق بشر کردستان، مدت ٩ سال است کە در زندانهای جمهوری اسلامی ایران محبوس است. در مدت این ٩ سال، او سمبل مقاومت در زندان بودە است. او در زندان هم کوشیدە تا صدای حقوق بشر کردستان باشد. همزمان دست اندرکاران زندان و مسئولین قضائی جمهوری اسلامی ایران هر گونە فشار و اذیت و آزار را علیە ایشان آزمودەاند تا وی را تسلیم خواستەهای خود کنند. شکنجە بدنی و روحی، دچار شدن بە انواع بیماریها بە خاطر شرایط زندان و جلوگیری از معالجە پزشکی، فشار و اذیت خانوادە، بیماری فرزند و ندادن حق مرخصی تنها بخشی از عملکرد جمهوری اسلامی علیە پدر حقوق بشر کردستان بودەاند. اما وی همچنان مقاوم ایستادە است.\nبا نزدیک شدن بە اتمام مدت ١١ سال زندانی بە ناحق، مسئولین قضائی جمهوری اسلامی ایران همچنان مشغول پروندە سازی علیە ایشان هستند تا مدت زندانی شدنش را طویلتر کردە و از فعالیتهای انسان دوستانە وی جلوگیری کنند.\nعلیە این دسیسە ضد بشری مسئولین قضائی جمهوری اسلامی، محمد صدیق کبودوند از دو هفتە قبل شروع بە اعتصاب غذا کردە است. او کە طی ٩ سال گذشتە چندین بار دیگر تا لبە مرگ اعتصاب غذا کردە بود، با انواع بیماریها از قبیل پروستات، عفونت ریوی و عفونت کلیوی رو بە رو و چند بار هم دچار حملە قلبی شدە است، اکنون با خطر مرگ رو بە روست. همە اینها پیام نگران کنندەای برای ماست. ما کە بیرون از زندانیم، باید صدای پدر حقوق بشر کردستان و دیگر زندانیان سیاسی و مدنی کرد باشیم. باید متحد و یکصدا علیە ظلم و زور جمهوری اسلامی و مسئولینش بیاستیم.\nکمپین "تا آزادی کبودوند" کە برای همین اهداف تشکیل شدە است از همە مبارزین و آزادیخواهان در هر جای این جهان، می خواهد صدای حق خواهانە کبودوند و کبودوندها در زندانهای جمهوری اسلامی باشند.\nCountry (وڵات) Select country Afghanistan Åland Islands Albania Algeria American Samoa Andorra Angola Anguilla Antarctica Antigua And Barbuda Argentina Armenia Aruba Australia Austria Azerbaijan Bahamas Bahrain Bangladesh Barbados Belarus Belgium Belize Benin Bermuda Bhutan Bolivia Bosnia And Herzegovina Botswana Bouvet Island Brazil British Indian Ocean Territory Brunei Darussalam Bulgaria Burkina Faso Burundi Cambodia Cameroon Canada Cape Verde Cayman Islands Central African Republic Chad Chile China Christmas Island Cocos (keeling) Islands Colombia Comoros Congo Congo, The Democratic Republic Of The Cook Islands Costa Rica Cote D'ivoire Croatia Cuba Cyprus Czech Republic Denmark Djibouti Dominica Dominican Republic Ecuador Egypt El Salvador Equatorial Guinea Eritrea Estonia Ethiopia Falkland Islands (malvinas) Faroe Islands Fiji Finland France French Guiana French Polynesia French Southern Territories Gabon Gambia Georgia Germany Ghana Gibraltar Greece Greenland Grenada Guadeloupe Guam Guatemala Guernsey Guinea Guinea-bissau Guyana Haiti Heard Island And Mcdonald Islands Holy See (vatican City State) Honduras Hong Kong Hungary Iceland India Indonesia Iran, Islamic Republic Of Iraq Ireland Isle Of Man Israel Italy Jamaica Japan Jersey Jordan Kazakhstan Kenya Kiribati Korea, Democratic People's Republic Of Korea, Republic Of Kuwait Kyrgyzstan Lao People's Democratic Republic Latvia Lebanon Lesotho Liberia Libyan Arab Jamahiriya Liechtenstein Lithuania Luxembourg Macao Macedonia, The Former Yugoslav Republic Of Madagascar Malawi Malaysia Maldives Mali Malta Marshall Islands Martinique Mauritania Mauritius Mayotte Mexico Micronesia, Federated States Of Moldova, Republic Of Monaco Mongolia Montenegro Montserrat Morocco Mozambique Myanmar Namibia Nauru Nepal Netherlands Netherlands Antilles New Caledonia New Zealand Nicaragua Niger Nigeria Niue Norfolk Island Northern Mariana Islands Norway Oman Pakistan Palau Palestinian Territory, Occupied Panama Papua New Guinea Paraguay Peru Philippines Pitcairn Poland Portugal Puerto Rico Qatar Reunion Romania Russian Federation Rwanda Saint Helena Saint Kitts And Nevis Saint Lucia Saint Pierre And Miquelon Saint Vincent And The Grenadines Samoa San Marino Sao Tome And Principe Saudi Arabia Senegal Serbia Seychelles Sierra Leone Singapore Slovakia Slovenia Solomon Islands Somalia South Africa South Georgia And The South Sandwich Islands Spain Sri Lanka Sudan Suriname Svalbard And Jan Mayen Swaziland Sweden Switzerland Syrian Arab Republic Taiwan, Province Of China Tajikistan Tanzania, United Republic Of Thailand Timor-leste Togo Tokelau Tonga Trinidad And Tobago Tunisia Turkey Turkmenistan Turks And Caicos Islands Tuvalu Uganda Ukraine United Arab Emirates United Kingdom United States United States Minor Outlying Islands Uruguay Uzbekistan Vanuatu Venezuela Viet Nam Virgin Islands, British Virgin Islands, U.s. Wallis And Futuna Western Sahara Yemen Zambia Zimbabwe


هەڤدیتنی کورتی پێنس وجێگری سەرۆکی پارتی ، بۆچی بوو؟!\nلڤین: لە هەژماری نیاز حامید وەرگیراوە\nئەگەر ئەو بنکە سەربازییە هەواییەی ئەمەریکا لە پردێش بوایە یا لە سلێمانیش بوایە یا لە هەرشاڕێکی دیکەی عێراق بوایە ، جێگری سەرۆکی ئەمەریکی ئەو بەناو بەرپرسانەی حزبی نەدەدیی. ، لێ هەڤدیتنی پینس بۆ ئەو کۆمەڵە بەناوبەرپرسە کە وابەستەو گرێدراوی هەردوو رژێمی ئیسلامی سیاسی تیرۆریستی ئێران وتورکیان ، واتای خۆی هەیە.\nپێنج خولەک دیتنی تایبەتی پینس بۆ جێگری سەرۆکی پارتی بۆ تاوتوێ ومناقەشە نییە ، بەڵکو بۆ گەیاندنی پەیامی خێرای بێمناقەشەیە.\nکاتی خۆی نوکتەیەک لە کەسێک و جەلال تالەبانی دەگێرنەوە و لێی دەپرسن ئەوە چۆنە هەڤدیتنەکەت لەگەڵ مام جەلال زوو کۆتایی هات؟ ، لەوەڵامدا ئەو کەسە گوتبووی ، ئەوەی ئەو گوتی ، گوتم بەسەرچاو ، ئەوەی منیش گوتم، گوتی نەخێر..\nبەهەمان شێوە پینس ، جێگری سەرۆکی ئەمەریکا پەیامی کورت و بێ مناقەشەی بە جێگری سەرۆکی پارتی گوتووە و دەبێت جێبەجێی بکات.\nبە مەزەندەی ئەو هەواڵانەی لە نیوان دوو توێی راگەیەنراوەکەی پینس لێی دەخوێندرێتەوە ، دەکرێت بڵێین ، بۆ ئەوە بووە:\n- پەیوەندییان لەگەڵ ئێران ببڕن\n- پەیوەندی تورکیاش کەم بکەنەوە ، نەوت لە رێگای عێراق هەناردە بکەن.\n- پەیوەندییان لەگەڵ بارۆس(باکور و رۆژهەلاتی سوریا) باش بکەن و چیدیکە دژایەتیان نەکەن.\n10677 جار بینراوە\nهاوڵاتیانی كەلار: خۆمان شاری خۆمان رزگار دەكەین\nعێراق نیوەی شایستەكانی كارەبای ئێرانی رادەستكرد\nژووری ئۆپراسیۆنەكانی هەولێر چەند بڕیارێكی نوێی دەركرد\nلە 24كاتژمێری رابردوو 264تووشبووی نوێی كۆرۆنا لە هەرێم تۆماركران\nنەجمەدین كەریم: لەلایەن ئەمریكاوە گڵۆپی سەوز بۆ توركیا هەڵكراوە\nهەدەپە دژایەتی خۆی بۆ گۆڕینی ئایاسۆفیا بۆ مزگەوت راگەیاند


WtariKurd | بەیار عومەر عەبدوڵا: زیانەكانی سیستەمی مەركەزی.\nبەیار عومەر عەبدوڵا: زیانەكانی سیستەمی مەركەزی.\n– Posted on 2018-12-25بابەتی: سیاسی\nئه‌گه‌ر سه‌یری پرۆژه حكومیه‌كان بكه‌ین له هه‌رێمی كوردستاندا، ئه‌وا ده‌بینین كه نەک هەر ژمارەى پرۆژە حکومیەکان لە هەولێری پایته‌خت زۆر زیاترە لە پارێزگاكانی سلێمانى و هه‌ڵه‌بجه و ئیداره‌كانی گه‌رمیان و ڕاپه‌ڕین، بەڵکو کوالیتیشیان لە هەولێری پایته‌خت زۆر بەرزترە لە چاو شارەکانى تردا. چونکە کە نیزامى سیاسی و ئابورى مەرکەزى بوو، هەتا لە پایتەخت دورکەویتەوە، حکومەت لاواز دەبێت، و چاودێری و لێپرسینەوە کاڵ دەبێتەوە، وە لە ئەنجامدا ژمارە و کوالیتى پرۆژە گشتییەکانی دەرەوەی پایتەخت دادەبەزن.\nسیستەمى سیاسی و هەروەها پرۆسەى بڕیاردان لە کوردستاندا تەواو مەرکەزیە، کە ئەمەش کاری دامودەزگاکانى لە پارێزگاکان پەکخستووە و ناعەدالەتى جوگرافی زیاد کردووە. پۆلێنکردن و هەڵبژاردنى کات و شوێنى هەر پرۆژەیەکى خزمەتگوزارى کارێکى گرانە و پەیوەستە بە چەندەها فاکتەرى ناوخۆییەوه، کە تەنها حکومەتى خۆجێی دەتوانێت بڕیاری لێبدات، لەبەر ئەوەى زانیاری لەسەر ناوچەکەى خۆی زیاترە وەک لە حکومەتى ناوەندى. له وڵاته پێشكه‌وتوه‌كاندا، حکومەتى خۆجێیی بڕیاردەدات له پرۆژەی خزمەتگوزارى جیاواز لە شوێن و کاتى جیاوازدا، هه‌روه‌ها پارەیان بۆ دابیندەكات. لە کوردستاندا لە جیاتى حکومەتى خۆجێی، حکومەتى ناوەندی و وەزارەتەكان لە هەولێر بڕیاردەدەن چ پرۆژەیەک و کەى و لە کوێ جێبەجێ دەکرێن و چۆن بودجەیان بۆ تەرخان دەکرێت. ئەم جۆرە سیاسەتە مەرکەزیە کاری دام و دەزگا خۆجێیه‌كانی پەک خستووە لە دەرەوەى پایتەخت.\nسه‌رباری قه‌یرانی ئابوری له هه‌رێمی كوردستاندا، له هه‌ولێری پایته‌خت نه‌ك هه‌ر شه‌قامی 100 مه‌تری، به‌ڵكو شەقامی 120 مەتریش ته‌واوكراوه و وا خه‌ریكه شه‌قامی 150 مه‌تریش ئه‌كه‌وێته بواری جێبه‌جێكردنه‌وه، لە سلێمانى هێشا شەقامی 100 مەتری جێبەجێ نەکراوە و بە بیانوى جیاجیاوە دەخرێتە پەراوێزەوە. ئه‌مه زوڵمێكی ئاشكرای پارتیه له‌م سنوره‌ی ده‌كات، كه بۆ سنوری خۆی بودجه هه‌یه و بۆ ئه‌م سنوره نیه. به‌ڵام پارتی بۆ ئه‌وه‌ی گله‌یی نه‌یه‌ته سه‌ر و نه‌ڵێن بۆچی بۆ هه‌ولێر بودجه هه‌یه و بۆ سلێمانی نیه، ناچار سه‌رۆكی حكومه‌ت لێدوانێكی ساخته‌ی بۆ میدیاكاندا و وتی گوایه كۆمپانیایه‌كی خۆماڵی له‌سه‌ر بودجه‌ی خۆی و به قه‌رز ئه‌و پرۆژه‌یه‌ی جێبەجێكردوه.\nئه‌مه گاڵته‌كردنه به عه‌قڵ و هه‌ستی هاوڵاتیانی ئه‌م سنوره. بۆچی؟ چونكه له كاتێكدا زۆرینەی هاوڵاتیانی هه‌رێمی كوردستان ئه‌زانن كه جاده‌ی 120 مه‌تری كه درێژیەكەی 38 كیلۆمەتره و ده‌یه‌ها پرد و تونێلی تیایه و450 ملیۆن دۆلاری تێچووه، له ده‌سه‌ڵاتی هیچ كۆمپانیایه‌كی خۆماڵیدا نیه لەسەر حسابی خۆی پرۆژه‌یه‌كی وا زه‌به‌لاح به قه‌رز جێبه‌جێ بكات، به تایبه‌تی كه زۆرینه‌ی كۆمپانیاكان توشی قیران و كه‌م پاره‌یی بونه‌ته‌وه،. ئه‌گه‌ر پاره‌شیان هه‌بێت، متمانه‌یان به حكومه‌ت ئه‌وه‌نده پته‌و نیه تا پاره‌كانی خۆیان بخه‌نه پرۆژه‌یه‌كی حكومیه‌وه له كاتێكدا به به‌رچاویانه‌وه حكومه‌ت چەندین به‌ڵێنده‌ری مایەپوچكردوه.\nبۆیه ڕاستیه‌كه‌ی ئه‌وه‌یه كه پارتی له بودجه‌ی گشتی و داهاتی نه‌وت به ملیارەها دۆلار دەبات؛ بەشێكی بۆ بنەماڵه و بەشێكیشی ژێربه‌ژێر ده‌دەن به‌و كۆمپانیایانه‌ی كه‌رتی تایبه‌ت كه سه‌ر به‌خۆیانن، بۆ ئه‌وه‌ی پرۆژه‌كانی هه‌ولێر و سنوری زه‌ردی پێجێبه‌جێبكه‌ن و له بەرامبەردا له سنوری سەوز و نیلیدا زۆرینەی پرۆژەكان وەستاون و تەنانەت 1 ملیۆن دۆلاریش نیه پردێكی پێتەواوبكرێت.\nده‌سه‌ڵات و حكومه‌تێك كه كورد به‌ڕێوه‌ی ده‌بات، سه‌یره دڵی دێت وا له سلێمانی و سنوری سەوز و نیلی بكات. به‌ڕاستی ئه‌وه‌ی ئه‌مانه به سلێمانی و ئه‌م سنوره‌یان كردوه له ڕوی سزای ئابوریه‌وه حكومه‌تی به‌عسیش نه‌یكردوه. سلێمانى کۆمەڵێک شاڕێی تێدایە کە بە داخەوە هەمووى لە زەمەنى ڕژێمى دیکتاتۆری بەعسدا دروستکراون، وەک شاڕێی سالم، توى مەلیک، شەقامى بازنەیی مەلیک مەحمود (شەقامى شەست مەترى)، و چەند شاڕێیەکى تر. چ لۆجیکێک دەتوانێت ئەوە ڕونبکاتەوە کە حکومەتى بەعسی دژە کورد ئەو هەموو شەقام و شاڕێیەى بۆ سلێمانى دروست کردبێت، بەڵام دەسەڵاتى خۆبەخۆی کورد نەتوانێت هەر هیچ نەبێت شەقامى 100 مەتری دروست بکات، یان لانی کەم چەند شاڕێیەک دروست بکات کە شەقامى شەست مەترى ببەستێتەوە بەو گەڕەکانەى تازە دروست بوون. به هەمان شێوه، پڕۆژه ستراتیژیه‌كانی رێگای (رانیه – دوكان)، (ده‌ربه‌ندیخان – سلێمانی)، (هه‌ڵه‌بجه – سه‌یدسادق)، (پێنجوێن – سه‌یدسادق) كاركردن تیایاندا وه‌ستاوه به بیانوی ئه‌وه‌ی حكومه‌ت پاره‌ی نیه.\nحكومه‌تی هه‌رێم له جیاتی ئه‌وه‌ی شاڕێیه‌كی ئابوری گرنگی وه‌ك سلێمانی – ده‌ربه‌ندیخان تا ئەگات به پەروێزخان لەسەر سنوری ئێران چاك بكات و فراوانی بكات، كه هەم كارەساتی هاتوچۆ كەمدەكاتەوه و بازرگانی و ئابوری ئه‌م سنوره‌ش زیاتردەبوژێنێتەوه و هه‌لی كار دروستدەكات، كه ئه‌میش جێگیری سیاسی لێدەكەوێتەوه. به‌پێچه‌وانه‌وه حكومه‌تی هه‌رێم كه زه‌لیلی ده‌ستی پارتیه، ئه‌یه‌وێت له ڕێی ڕێگریكردن له چه‌نده‌ها پرۆژه‌ی ستراتیژی له‌م جۆره‌وه، ئه‌م سنوره و خه‌لكه‌كه‌ی به‌ره‌و برسێتی و هه‌ژاری زیاتر به‌رێت و سه‌ره‌نجام ناجێگیری سیاسی و خۆپیشاندانی زیاتر ڕوبكاته ئه‌م سنوره و له‌و ڕێیه‌وه گۆڕان و یەكێتی و حزبه‌كانی ئه‌م سنوره لاوازبكات و دواجار خۆی ده‌ست به‌سه‌ر ئه‌م سنوره‌دا بگرێت.\nئه‌بێت ئه‌م سنوره فریای خۆی بكه‌وێت تا زیاتر كار له كار نه‌ترازاوه و ئابوریه‌كه‌ی زیاتر به‌ره‌و داڕوخان نه‌چوه. ئه‌وه‌ش به‌وه ئه‌كرێت كه هه‌رێمی كوردستان په‌یڕه‌وی سیسته‌می لامه‌ركه‌زی و فیدرالی بكات؛ واته هه‌ر پارێزگایه‌ك داهاتی و بودجه‌ی خۆی جیابێت و ده‌سه‌ڵاتی ئیداری ته‌واوی هه‌بێت بۆ جێبه‌جێكردنی چه‌نده‌ها پرۆژه‌ی ستراتیژی. ئه‌گه‌ر دیقه‌ت بده‌ین له ڕۆژئاوای كوردستان كه په‌یڕه‌وی سیسته‌می لامه‌ركه‌زی و كانتۆنه‌كان ئه‌كه‌ن، له هه‌ندێك له كانتۆنه‌كاندا كه هه‌موی چه‌ند ساڵێكی كه‌مه دروستبون و به‌رده‌وام ڕوبه‌ڕوی شه‌ڕ و هێرش بونه‌ته‌وه، كه‌چی توانیویانه 24 كاتژمێر كاره‌با دابینبكه‌ن، به‌ڵام له هه‌رێمی كوردستاندا پاش 27 ساڵ حكومڕانی مەركەزی هێشتا ڕۆژی 7 كاتژمێر كاره‌با هه‌یه.\nبێگومان هه‌مومان پێمانخۆشه كه هه‌ولێری پایته‌خت زۆر له‌وه‌ش پێشكه‌وتوتر بێت، به‌ڵام به مه‌رجێك له‌سه‌ر حسابی دواكه‌وتنی شار و ناوچه‌كانی تری هه‌رێمی كوردستان نه‌بێت، چونكه ئه‌م زوڵمه لێكه‌وته‌ی سیاسی و نیشتیمانی قوڵی ئه‌بێت و دور نیه لێكترازانی هه‌رێمی كوردستانیشی لێبكه‌وێته‌وه، چونكه له دنیادا یه‌كێك له پایه هه‌ره گرنگه‌كانی دروستكردن و مانه‌وه‌ی ده‌وڵه‌ت ئه‌وه‌یه كه هیچ شار و شارۆچكه‌یه‌ك زوڵمیان لێنه‌كرێت و هه‌مویان به یه‌ك چاو سه‌یربكرێن و هه‌مو هاوڵاتیه‌ك له‌هه‌ر شوێنێكی كوردستانه خۆی به به‌شێك له‌م نیشتیمانه بزانێت و ئاماده‌بێت خاكه‌كه‌ی و كیانەكەی بپارێزێت. ئه‌مه‌ش به دروشم و قسەی قەبه دروستنابێت؛ حكومه‌تێك زوڵم له پارێزگاكانی سلێمانی و هه‌ڵه‌بجه و ئیداره‌كانی ڕاپه‌ڕین و گه‌رمیان بكات و پاشان داوای وه‌لائ و دلسۆزیان لێبكات و پێی وابێت كه به كۆمه‌ڵێك دروشمی نیشتیمانی به‌تاڵ ئه‌توانێت فریویان بدات، ئه‌وه خەیاڵخاویه.\nبه‌ڵام ئه‌گه‌ر سیسته‌می لامه‌ركه‌زی و فیدراڵی په‌یڕه‌وبكرێت، و هه‌ر شار و شارۆچكه‌یه‌ك گرنگی پێبدرێت و جۆرێك له گه‌شه‌ی ئابوری یه‌كسان له هه‌مو كوردستاندا په‌یڕه‌وبكرێت و هه‌ر هاوڵاتیه‌ك له هه‌ر شوێنێكی كوردستانه هه‌ست بكات بودجه‌ی كوردستان به‌شی ئه‌و و ناوچه‌كه‌ی ئه‌وی تیایه و سنوره‌كه‌ی بوژاوه‌ته‌وه و هه‌لی كاری ده‌ستئه‌كه‌وێت و زوڵم له خۆی و سنوره‌كه‌ی نه‌كراوه، ئیتر ئه‌و هاوڵاتیه به‌بێ ئه‌وه‌ی پێویستی به دروشمی قه‌به و شتی له‌و بابه‌ته بێت، وڵاته‌كه و حكومه‌ته‌كه‌ی خۆش ئه‌وێت و ئاماده ئه‌بێت خۆی له‌پێناویدا به‌خت بكات.\nئەرشیڤی بەڕێز: بەیار عومەر عەبدوڵا


بڕیارە پارەی كارمەندانی پرۆسەی ریفراندۆم لەكەركوك دابەش بكرێت\nتائێستا مامۆستایانی خوێندنی كوردی لە كەركوك كە كارمەندبوونە لە ریفراندۆمەكەی ساڵی رابردوو پارەیان وەرنەگرتووەو بەڕێوەبەری خوێندنی كوردیش دەڵێت:” لەم هەفتەیەدا پارەكە وەردەگرن”.\nرەئوف سەعدوڵا، بەڕێوەبەری بەشی خوێندنی كوردی لە كەركوك، لە لێدوانێكیدا بۆ (هەواڵ)، رایگەیاند:”وابڕیارە لەم هەفتەیەدا پارەی كارمەندانی پرۆسەی ریفراندۆم دابەشبكرێت”، ئەوەشیخستەڕوو:”پێمانیان راگەیاندووە لەم هەفتەیەدا پارەكە دەگاتە گەنجینەی چەمچماڵ و لەوێ ئەو مامۆستایانەی كە كارمەندبوونە لەبەڕێوەچونی ریفراندۆمەكەی ساڵی رابردوو وەریدەگرن”.\nبەوتەی بەڕێوەبەری بەشی خوێنی كوردی لە كەركوك، تەنها ئەو مامۆستایانەی لەكەركوك و كارمەندبونە لە ریفرانۆدمەكەی هەرێمی كوردستان پارەیان وەرنەگرتوە، ئەگینا سەرجەم شارەكانی دیكەی هەرێم پارەكەیان وەرگرتووە، باسی لەوەشكرد:”چاوەڕوانین لەم هەفتەیە دابەشیبكەن”.\nرەئوف سەعدوڵا، ئاماژەی بۆ ئەوەشكرد:”لە ئێستادا كارەكەین بۆ كۆكردنەوەی سەرجەم دۆسیەی وانەبێژەكانی پەروەردەی كەركوك كە ماوەی چەند ساڵێكە پارەیان بۆ خەرجنەكراوە”، وتیشی:”ئەوان لە وەزارەتەوە لاریان لە خەرجكردنی نییە، بەڵام ئێمە لێرە دۆسیەكانیان كەموكورتیی تێدابووەو لە ئێستادا كاردەكەین بۆ كۆكردنەوەو چاكردنەوەی دۆسیەكانیان تاوەكو بینێرین بۆ وەزارەت بۆ ئەوەی پارەكەیان بۆ خەرج بكەن”.\nبەرێوەبەری بەشی خوێنی كوردی لە كەركوك، راشیگەیاند:”لە ساڵی 2016 وانەبێژەكان پارەی دوو مانگیان وەرنەگرتوەو لە ساڵی 2017 و 2018 هیچ بڕە پارەیەكیان وەرنەگرتووە”.\n6/2/2018 1:01:40 AM


زۆرترین ناپاكى هاوسه‌رگیرى له‌و ڕۆژه‌دا ده‌كرێ\n:: PM:06:08:07/01/2019 \nئه‌مڕۆ دووشه‌م له فه‌رهه‌نگى چه‌ند وڵاتێكى ئه‌وروپى به "دووشه‌مى شین" ناوده‌برێت و توێژینه‌وه‌كانیش ده‌ڵێن" زۆرترین ناپاكى هاوسه‌رگیرى له‌م رۆژه‌دا ئه‌نجام ده‌درێت" بۆیه پێشنیارى ده‌كرێت وه‌ك رۆژى جیهانى ناپاكى ده‌ستنیشان بكرێت.\nبه پێى هه‌واڵێكى ماڵپه‌ڕى سكاى نیوزى عه‌ره‌بى چه‌ند توێژینه‌وه‌یه‌ك كراوه، بۆ دیاركردنى رۆژێكى جیهانى بۆ ناپاكى هاوسه‌ریى، زۆرێك له پێشنیاره‌كان دووپاتى ئه‌وه‌یان كردووه‌ته‌وه، یه‌كه‌م دووشه‌مى ساڵى نوێ به رۆژى جیهانى ناپاكى هاوسه‌ران ناوببرێت.\nئه‌مساڵیش بۆیه‌كه‌م جار ئه‌م رۆژه وه‌ك رۆژى ناپاكى هاوسه‌ران ئه‌نجام درا، كه رێككه‌وتى ئه‌مڕۆ ده‌كات حه‌وتى مانگى یه‌كه‌مى ساڵى نوێ.\nله هه‌واڵه‌كه‌ى سكاى نیوز هاتووه، یه‌كه‌م دووشه‌م له ساڵى نوێ ئه‌و رۆژه‌یه كه خه‌ڵك دواى پشووه‌كانى سه‌رى ساڵ ده‌گه‌ڕێنه‌وه سه‌ر كاره‌كانیان، بۆیه به رۆژى شین ناو ده‌برێت "بلو" ناو ده‌برێت، لێره‌دا ره‌نگى شینى هیواى نائومێدى و بێ تاقه‌تییه، چونكه دواى پشوویه‌كى زۆر خه‌ڵكه‌كه ده‌گه‌ڕێنه‌وه سه‌ركاره‌كانیان.\nتوێژینه‌وه‌كانیش دووپاتیان كردووه‌ته‌وه، دواى ئه‌وه‌ى ماوه‌یه‌كى زۆر هاوسه‌ران له پشووه‌كان له‌گه‌ڵ یه‌كتر ده‌بن، دواتر كه له رۆژى دووشه‌م ده‌گه‌ڕێنه‌وه سه‌ر كاره‌كایان بۆ ره‌واندنه‌وه‌ى بێ تاقه‌تیان پێوه‌ندى نوێ دروست ده‌كه‌ن و دواجاریش له‌ئه‌نجامى ئه‌و پێوه‌ندیانه زۆرترین ناچاكى له‌م رۆژه‌دا ئه‌نجام ده‌درێن.\nئه‌م بابه‌ته 572 جار خوێنراوه‌ته‌وه\nژنێك بە تۆمەتی سەربڕینی پۆلیسەکەی کەرکووک گیرا\nنهێنییەكی تر لەسەر كوشتنی ئەو كچەی لە ماڵێكی سلێمانی تەرمەكەی دۆزرایەوە


بەڕیتانیا دەڵێت پشتیوانی لە مافی ئیسڕائیل دەکات بۆ بەرگریکردن لەخۆی دژی ئێران\nسەرۆک وەزیری بەڕیتانیا تێریزا مەی لە پەیوەندییەکی تەلەفونیدا بە هاوتا ئیسڕائیلیەکەی بنیامین ناتانیاهوی وت پشتیوانی لە مافی ئیسڕائیل دەکات بۆ بەرگریکردن لە خۆی دژی دوژمنکارییەکانی ئێران.\nئۆفیسی مەی لە بەیاننامەیەکدا ڕایگەیاند " سەرۆکی حکومەت سەرکۆنەی هێرشە موشەکییەکانی ئێرانی کردووە بۆ سەر هێزەکانی ئیسڕائیل و وتوویەتی پشتیوانی لە مافی ئیسڕائیل دەکات بۆ بەرگریکردن لە خۆی دژی دوژمنکارییەکانی ئێران."\nناتانیاهو وتی هێرشە ئاسمانییەکانی ئیسڕائیل گونجاوە چونکە ئێران هێڵی سووری بەزاندووە.\nبەیاننامەکەی بەڕیتانیا دەڵێت " مەی و ناتانیاهو ڕێکەوتوون لەسەر پێویستی ئەوەی کۆمەڵگەی نێودەوڵەتی پێکەوە کار بکەن بۆ بەرپەرچدانەوەی چالاکییەکانی ئێران لە ناوچەکەدا و هەروەها ڕێکەوتوون لەسەر ئەوەی دەبێت ڕوسیا دەسەڵاتەکانی لە سوریا بەکاربهێنێت بۆ ڕێگەگرتن لە هەر هێرشێکی دیکەی ئێران."\nهەروەها دەشڵێت " مەی دووبارە جەختی لە هەڵوێستی ئێمە کردۆتەوە سەبارەت بە ڕێکەوتنە ناوەکییەکە و ئاماژەی بەوەداوە کە ئێمە لەگەڵ هاوبەشە ئەوروپییەکانماندا هێشتا پابەندین بە دەستگرتن بە ڕێکەوتنەکەوە و وەکو باشترین ڕێگە سەیری دەکەین بۆ ڕێگەگرتن لە ئێران تاوەکو نەتوانێت چەکی ناوەکیی پەرەپێبدات."


عینایه‌ت عه‌تار هونه‌رێكی ناسك به ئه‌ندازه‌ی مێ\n1/7/2019 - 18:00\nمێ كه به چه‌ندین چه‌مك و رایه‌ڵ به نێره‌وه گرێ دراوه\nن/ تاریق كارێزی\nهونه‌ری شێوه‌كاری له كوردستانی سووریا و له‌لای شێوه‌كارانی رۆژاڤای كوردستان له ئاستێكی به‌رزدایه. له شاره‌كانی حه‌سه‌كه، قامیشلۆ، عاموودا، عه‌فرین، دێرك و چه‌ندین شاری دیكه‌ی رۆژاڤای كوردستان، شێوه‌كاری زۆر به توانا هه‌ڵكه‌وتوون، كه نه‌ك هه‌ر له ئاستی سووریا به‌ڵكوو له ئاستی رۆژهه‌ڵاتی ناوه‌ڕاست و هه‌ندێكیان له ئاستی جیهاندا ناسراون و خاوه‌نی ناوبانگن. هونه‌رمه‌ندی ئه‌م جاره‌مان (عینایه‌ت عه‌تار)ـه كه ته‌مه‌نی سه‌رووی 70 ساڵه و له بنه‌چه‌دا خه‌ڵكی عه‌فرینه، چاره‌كه سه‌ده‌یه‌كیشه له فه‌ره‌نسا ده‌ژی.\nئێمه به گشتی ره‌نگ و سیمای كولتوور و لایه‌نی شارستانییه‌ت و كۆمه‌ڵایه‌تیی كوردستانی سووریا، له تابلۆ و به‌رهه‌می شێوه‌كارانی ئه‌م به‌شه‌ی كوردستاندا ده‌بینین. ده‌ڤه‌ره‌كانی كوردنشین له سووریا كه‌توونه‌ته باكووری ئه‌و وڵاته‌وه، رۆژاڤای كوردستان هه‌ر له دێرك و جزیره‌وه تا ده‌گاته عه‌نتاب و ئه‌سكه‌ندرۆنه، جوگرافیایه‌كی هاوسنووری ناوچه‌كانی باكووری كوردستانه. یه‌ك سه‌ده له یه‌كدی دابڕاندنی باكوور و رۆژاڤای كوردستان، بنخه‌تی خسته بن كاریگه‌ریی سیاسه‌ت و كولتووری دیمه‌شق، سه‌ر خه‌تیش درێژه‌ی به په‌یوه‌ندی چوار سه‌ده‌ی پێشتری له‌گه‌ڵ ئه‌سته‌مبووڵ و كولتووری توركدا. ئه‌گه‌رچی په‌یوه‌ندیی كولتووریی نێوان ئه‌م دوو به‌شه‌ی كوردستان بۆ ماوه‌ی نزیكه‌ی 100 ساڵ سنوورێكی سامناك له یه‌كی دابڕین، به‌ڵام بنه‌ماكانی كولتووری كورده‌واری له هه‌ردوو لا به گه‌شی و زیندوویی مانه‌وه، ئه‌گه‌رچی بنخه‌ت و سه‌رخه‌ت كه‌وتنه به‌ر لێشاوی كولتووری دوو نه‌ته‌وه‌ی جیا، هه‌ردووكیشیان هه‌وڵی سرینه‌وه‌ی كولتووری كوردیان دا، ده‌ره‌نجام كولتووری كورد له هه‌ردوو به‌شه‌كه، ناسنامه‌ی خۆی پاراست. به‌رهه‌می شێوه‌كارانی كوردستانیش، ستاتیكا و به‌ڵگه‌ی دیده‌یی له باره‌ی زیندوو مانه‌وه‌ی كولتوور و شارستانییبه‌تی كورد ده‌خه‌نه‌ڕوو.\nعینایه‌ت عه‌تار (1948 له عه‌فرین هاتووه‌ته دنیاوه) به هه‌مان شێوه‌ی شێوه‌كارانی دیكه‌ی كوردستانی سووریا، ئافره‌ت نه‌خشێكی كارای له نێو به‌رهه‌مه‌كانیدا هه‌یه. مێ كه به چه‌ندین چه‌مك و رایه‌ڵ به نێره‌وه گرێ دراوه، به دایك ده‌ست پێ ده‌كات و به هاوژین و كچ كۆتایی دێت، بۆ خۆی هێمای نیشتمانه. زۆربه‌ی شێوه‌كارانی كوردستانی رۆژاڤا مه‌به‌ستیان بوو بێت، یان نا ئافره‌ت وه‌ك فیگه‌ر و ستاتیكا و به‌ها به چڕی له نێو به‌رهه‌مه‌كانی ئه‌واندا ئاماده بووه. ئافره‌ت هێمای دایك و نیشتمان بووه، دیارترین رواڵه‌ته‌كانی كولتوور و شارستانییه‌تی كوردی له نێو ماڵ و به به‌ژنی چنارئاسای خۆیدا نواندووه.\nتابلۆی نیگاركێشانی رۆژاڤا له رووی ره‌نگ و ته‌كنیك و فیگه‌ره‌وه، خاوه‌ن خه‌سڵه‌تێكی تایبه‌ته، ئه‌وان تابلۆ به ته‌كنیكی به‌رز گه‌ڵاڵه ده‌كه‌ن، له به‌كارهێنانی ره‌نگدا ده‌وڵه‌مه‌ندن، به فڵچه‌یه‌كی سرك، نه‌ترسانه ده‌كه‌ونه چنین و نه‌خشاندنی رووبه‌ری تابلۆ، شوێنی به‌ركه‌وتی فڵچه به‌دی ناكه‌یت، فۆرم و فیگه‌ر زۆر به‌رجه‌سته و ئازادانه گه‌ڵاڵه ده‌بن، كه‌ش و ژینگه‌ی كورده‌واری به ره‌نگ و پۆشاك و ژینگه‌ی دیمه‌نی تابلۆوه خۆی ده‌نوێنێ. عینایه‌ت عه‌تار به چڕی ئافره‌تی كردووه‌ته شا فیگه‌ری كاره‌كانی، زۆر جاریش جووتێ ئافره‌ت دوو به دوو، یان زیاتر، به‌ره‌و رووی بینه‌ر ته‌كان ده‌ده‌ن، ناز و عیشوه و جوانیی خۆیان ده‌نوێنن و ده‌بنه چه‌قی تابلۆكه و، چاوی بینه‌ر له كه‌ناری چوارده‌وری تابلۆ بێ ئاگا ده‌مێنێت. عه‌تاری نیگاركێش وه نه‌بێ كه‌ناری تابلۆش فه‌رامۆش بكات، به‌ڵكوو زۆر ورد و به سه‌لیقه‌یه‌كی باڵاوه، كه‌ناری تابلۆش به ره‌نگ ده‌چنێت.\nشادییه‌كی زۆر به سیمای تابلۆكانی ئه‌م هونه‌رمه‌نده‌وه دیاره. كورد نه‌ته‌وه‌ی كولتووری شادییه و ژیانی نقومی نێو ده‌ریای ره‌نگه، ئه‌م شادی و ده‌ریای ره‌نگه، به‌شێكی بۆ سروشتی سیحراویی كوردستان ده‌گه‌ڕێته‌وه، كه ژینگه‌یه‌كی فێنكه، زستانی سه‌رما و به‌فر و به‌سته‌ڵه‌كه، هاوینی گه‌رم و تێر خۆره، به‌هاری له ئه‌و په‌ڕی رازاوه‌ییدایه. ئه‌م خه‌نه‌به‌ندانی ره‌نگ و شێوه‌یه، به درێژایی هه‌زاران ساڵ كاری له سایكۆلۆژیای مرۆڤی كوردستانی كردووه و كولتووری شادی له‌و وڵاته‌دا ئه‌فراندووه، له تابلۆكانی عینایه‌ت عه‌تاردا چه‌مكی ئه‌م كولتووره باڵا و مرۆڤانه‌یه، زۆر روون، زۆر ره‌وان ده‌خوێندرێته‌وه.\nسەرۆک بارزانی لەبارەی ره‌وشى رۆژئاوای کوردستان په‌یامێك ئاراسته‌ى رووسیا ده‌كات\nمووچه‌ى سه‌رجه‌م شوێنه‌كان و خانه‌نشینانی پێشمه‌رگه و شارستانى دابه‌شده‌كرێت\nسه‌باره‌ت به كه‌وتن و نه‌كه‌وتنى ته‌ڵاقى كه‌سى توڕه ئه‌م فه‌توایه درا\nئه‌میرێك و 150 چه‌كدارانی داعش چوونه‌ته نێو گرێ سپی\nبه‌های لیره له دابه‌زین به‌رده‌وامه\nهێزه‌كانى ئه‌مریكا لەکاتی کشانەوەیان لەرۆژئاوا لەلایەن دانیشتوانی شاری قامیشلۆوە بەردباران کران\nسەرۆک بارزانی پەیوەندیی بە باوکی منداڵە بریندارەکەی ڕۆژئاواوە کرد\nهونه‌رمه‌ند "جه‌وهه‌ر محه‌مه‌د" سیانزه‌مین پیشانگه‌ی تایبه‌تی خۆی ده‌كاته‌وه\nهه‌ولێر.. سبه‌ی پێشانگایه‌كی تایبه‌ت بۆ هونه‌رمه‌ندێكی عێراقی ده‌كرێته‌وه\nنیگاركێش دونیا عه‌بدوڵڵا: سه‌ردانیكردنی پیشانگه‌ی شێوه‌كاری نه‌بووه‌ته كارێكی كلتووری و سه‌رنجراكێش\nمۆزه‌خانه‌ی مالیزیا تابلۆی “كچه‌ی قورئان خوێن” به نرخێكی پێوانه‌یی ده‌كڕێت


گه‌ڕانه‌وه بۆ سه‌ره‌تا … نێچیرڤان زه‌نگه‌نه – Dengekan\nگه‌ڕانه‌وه بۆ سه‌ره‌تا … نێچیرڤان زه‌نگه‌نه\nbyDenegkan\tAugust 28, 2020\tGeneral, Opinion\nكوشتنی جۆرج فلۆید، وه‌كو نموونه‌یه‌كی زۆر ڕوونی بیردۆزی(كاریگه‌ری په‌پوله) ، ته‌نها كوشتنی مرۆڤێكی ڕه‌شپێستی دز نه‌بوو له سه‌ر ده‌ستی سپیپێستێكی پۆلیس، به‌ڵكو ڕاشه‌كاندنی باڵی په‌پوله‌ی ده‌ست پێكه‌ری ڕوداوه‌كان بوو، وه‌كو لۆرێنز ووتی: (شه‌كاندنی باڵی په‌پوله‌یه‌ك له به‌رازیل، ئه‌توانێ تۆرنەیدۆ له تێكساس بخولقێنێ)، ئه‌وه‌ی گرنگه لێره‌دا كاره‌ساتێكی ناپێشبینكراو ڕووئه‌دات كه هیچ په‌یوه‌ندیه‌كیان به شێوه‌یه‌كی ڕاسته‌وخۆ به باڵی په‌پوله‌كه‌وه نامێنێ، گریمان خۆپیشاندانه‌كان بۆ گه‌ڕانه‌وه‌ی دادپه‌روه‌ریه، به‌ڵام خۆپیشانده‌ره‌كانی دادپه‌روه‌ری له ڕێگه‌ی خۆیان لائه‌ده‌ن و هه‌ڵه‌سن به كوشتنی چه‌ندین كه‌س و تاڵانكردنی چه‌ندین دوكان، هه‌رچه‌ند ئه‌مه هه‌موو خۆپیشانده‌ران نین به‌ڵام ده‌ره‌نجامی خۆپیشاندانه‌كه ئاژاوه‌ی لێكه‌وته‌وه، له چه‌ندین شار له سه‌رتاسه‌ری جیهان خۆپیشاندان كرا بۆ گه‌رانه‌وه‌ی دادپه‌روه‌ری یه‌كێك له‌وشارانه شتووتگارته، له شاری شتووتگارتی ئه‌ڵمانیا چه‌ند گه‌نجێك چه‌ندین سه‌یاره‌ی پۆلیس ئه‌شكێنن و چه‌ند دوكانێك تاڵان ئه‌كه‌ن، ئه‌مه‌ش پێچه‌وانه‌ی ئه‌و دادپه‌روه‌ریه‌یه كه بۆی خۆپیشاندان ئه‌كه‌ن، بۆچی ئاراسته‌ی روو‌داوه‌كان له لایه‌ن خه‌ڵكه‌وه به‌ره‌و ئاژاوه ئه‌برێن؟ بۆچی خه‌ڵك په‌نا بۆ لێدان له ده‌سلأتی جێبه‌جێكردنی حكوومه‌ت كه پۆلیسه ئه‌بات؟ بۆ تێگه‌یشتن له‌م پرسیاره ئه‌بێ چه‌ند نموونه‌یه‌كی تر له دوو بواری به‌رچاوی هونه‌ر و سیاسه‌ت بهێنینه‌وه و چه‌ند پرسیارێكی تر بكه‌ین.\nزنجیره‌یه‌كی نوێی سینه‌مای ئیسپانی به ناوی ( لا كاسا دو باپێل) له جیهاندا ناوی ده‌ركرد كه چه‌ند دزێكی زیره‌ك پاره‌ی حكوومه‌ت ئه‌دزن و خه‌ڵكیش پاڵپشتیان ئه‌كات، وه ساڵی 2019 یه‌كێك له پڕبینه‌رترین فیلم له مێژووی هۆڵیودا به‌رهه‌مهات به‌ناوی (جۆكه‌ر)، كه‌سێك هه‌ڵده‌ستی به شۆڕش دژی پۆلیس و سیسته‌م، بانگه‌شه‌ی ئاژاوه ئه‌كا و خه‌ڵكیش به پاڵه‌وانی ئه‌زانن، بۆچی ئه‌و فلیم و زنجیرانه‌ی پربینه‌رترین ئه‌و فلیمانه‌ن بانگه‌شه‌ی ئاژاوه ئه‌كه‌ن؟ ته‌نانه‌ت به پێی ئاماری ئای ئێم دی بی ئی پڕبینه‌رترین و به‌ناوبانگترین زنجیره و فلیم له مێژوودا شه‌وشانك و برێكینگ بادن كه له یه‌كه‌میان كه‌سه‌كه یاساكانی سجن ئه‌شكێنێ و ڕائه‌كات، له دووه‌میان له زنجیری برێكینگ باد كه‌سێكی پابه‌ند به یاساكانه‌وه ئه‌بێ به كه‌سێكی دژه یاسا و سیسته‌م.\nله جیهاندا سیاسه‌توانانی سه‌فسته‌چی ئاژه‌وه‌چی له جێی سیاسه‌توانانی فه‌یله‌سوف و سیسته‌مچی هه‌ڵئه‌بژێردرێن له لایه‌ن خه‌ڵكه‌وه، نموونه‌كانی تره‌مپی ئه‌مه‌ریكا و جۆنسۆنی به‌ریتانیا و پۆتینی روسیا و ئه‌ردۆگانی توركیا…هتد، بۆچی مه‌یلی خه‌ڵك بۆ سیاسه‌توانانی ئاژه‌وه‌چیه؟\nئه‌وه‌ی لێره‌دا به ڕوونی ئه‌بینرێ رۆحی ئه‌نارشیزم دووباره له‌ناوخه‌ڵكدا ئه‌ژیێته‌وه، ( ئێمه، ده‌وڵه‌ت و من، دوژمنین) ماكس شتیمه‌ر، یان له‌وانه‌یه مێژوویه‌كی دوورتری هه‌بێ بگه‌ڕێته‌وه بۆ ڕێبازی سینیسیزم كاتێ ئه‌لیكسانده‌ری گه‌وره له دیۆگێنیس ئه‌پرسێ: چیت پێویسته بۆت بكه‌م؟ دیۆگێنێس وه‌ڵام ئه‌داته‌وه: بڕۆئه‌ولاوه به‌ری تیشكی خۆرت لێ گرتووم، پێناسه‌كه‌ی ئێف بی ئای بۆ ئانارشیزم له‌وانه‌یه تێگه‌یشتنی روون بدا به ده‌سته‌وه:\n( ئه‌نارشیزم ئه‌و بڕوایه‌یه كه كۆمه‌ڵگه، نه حكوومه‌ت ، نه یاسا، نه سیاسه‌ت و نه هیچ جۆره ده‌سه‌ڵاتێكی تیا بێت، ئه‌م جۆره بڕوایه له ئه‌مه‌ریكادا ڕێگه‌پێدراوه و یاساییه ).\nمرۆڤێكی هۆمۆی كۆن پێش سه‌دان و ملیۆنان ساڵ، له دارستان و شاخه‌كان و ده‌شته‌كان بێ یاسا و حكوومه‌ت و سیاسه‌ت و ده‌سه‌ڵات ژیاون، مرۆڤ سیسته‌م و یاسا و حكوومه‌ت و ده‌وڵه‌ت و سیاسه‌تی، بۆ ڕێكخستنی ژیان و پاراستنی ماف و به‌جێگه‌یاندنی دادپه‌روه‌ری په‌ره‌ی پێداون، له ئوری سۆمه‌ری و یاساكانی حامورابیه‌وه بۆ پۆلیسی یۆنان و كتێبی سیاسه‌تی ئه‌فلاتون، له‌وێوه بۆ ده‌وڵه‌ته دینیه‌كان، له‌وێوه بۆ كتێبی میری ماكیاڤیللی، له‌وێوه بۆ شۆرشی ڕۆشنگه‌ره‌كان و شۆرشی پیشه‌سازی و شۆرشی قه‌ره‌نسی، له‌وێوه بۆ ده‌وڵه‌تی نه‌ته‌وه‌كان، ئه‌گه‌ر هه‌موو ئه‌مانه نه‌توانن ڕێكخستنێكی مافداری دادپه‌وه‌ر بۆ ژیانی مرۆڤ به‌دیبهێنن، ئایا ناهه‌قی مرۆڤ ئه‌گیرێت خه‌ون به گه‌ڕانه‌وه بۆ سه‌ره‌تا، ئه‌وكاته‌ی سیاسه‌ت و ئاین و یاسا و ده‌وڵه‌ت نه‌بوون ببینێت، ئه‌وكاته‌ی ئازادی ته‌واوی هه‌بوو و خۆی بڕیاری ژیانی خۆی ئه‌دا؟ وه‌كو ناتوانین بگه‌ڕێینه‌وه بۆ ڕابردوو ئایا ناتوانین خه‌له‌له‌كانی سیسته‌م چاكبكه‌ین و ئه‌پده‌یتی بكه‌ینه‌وه و دادپه‌روه‌ری بۆ سیسته‌م و حكوومه‌ت و سیاسه‌ت بگێڕینه‌وه و مافیش بۆ خه‌ڵك؟\nپێم وانیه ئامێری گواستنه‌وه‌ی كات زانست دۆزیبێتیه‌وه، بۆیه گه‌ڕانه‌وه‌مان بۆ مرۆڤی هۆمۆ له‌وانه‌یه شتێكی نه‌كرده بێت، قسه‌یه‌كی باو هه‌یه ئه‌ڵێ قاپی شكاو وه‌كو خۆی لێ نایه‌ته‌وه، ئێمه‌ش ناگه‌ڕێینه‌وه ئه‌وكاته ئه‌وه‌ش ڕاستیه به‌ڵام ئه‌توانین سوود له هونه‌ری ده‌ستی یابانی كینتسوگی وه‌ربگرین، كه شووشه‌ی شكاو به ئاڵتون چاكده‌كه‌نه‌وه، له جاران جوانتر و به‌نرختر ئه‌بێ، بۆیه له‌وانه‌یه تاكه چاره‌ی ئێمه‌ش بۆ ئه‌م بێئومێدیه ئه‌وه‌بێ، ئاژاوه وه‌كو زه‌نگی ئاگاداركردنه‌وەی به‌ره‌و كاره‌ساتچوون ببینین، به هونه‌ری ئه‌قڵ درزه‌كانی  سیسته‌م و سیاسه‌ت و دین و حكوومه‌ت و یاسا به ئاوی دادپه‌روه‌ری وگه‌ڕانه‌وه‌ی ماف و ڕێزگرتن له خه‌ڵك پڕبكه‌ینه‌وه. \nنووسین : نێچیرڤان زه‌نگه‌نه\nPrevious ڕۆژگاری خوێناویی، یان مورەبای ترشاو! … هێمن حەمەجەزا\nNext نەمامێکی نوێ … عەلی حەمەڕەشید بەرزنجی\nخۆیانن ده‌یانناسمه‌وه … ڕەنجە